BalkanMagazin :: EPS proizvodi više od trećine energije iz obnovljivih izvora\nEPS proizvodi više od trećine energije iz obnovljivih izvora\npetak, 18. jun 2021 15:04\nElektroprivreda Srbije (EPS) danas je predstavila projekat ZelEPS, koji kupcima daje mogućnost da kupuju električnu energiju proizvedenu iz obnovljivih izvora, i time utiču na smanjenje zagađenja atmosfere ugljen-dioksidom. U ponudi tržištu je „zelena energija“ proizvedena u 15 hidroelektrana, što sada već čini 38 odsto energetskog potencijala EPS-a, rekao je direktor za razvoj slobodnog tržišta u EPS-u Bratislav Džombić, na tribini „Zelena energija“, koju su organizovali Elektroprivreda Srbije i Balkanmagazin. (Foto: EPS)\nObnovljiva energija zauzima sve značajnije mesto u energetskom portfelju Elektroprivrede Srbije. U prvom kvartalu ove godine EPS-ove hidroelektrane proizvele su četiri milijarde kilovat-sati što je za oko 50 odsto više zelene energije nego u prošloj godini i oko 27 odsto više nego u 2019. godini.\n„Zelena energija dobijena iz hidropotencijala sada čini 38 odsto energetskog potencijala EPS-a, sa tendencijim daljeg rasta, ali će se koristiti i drugi obnovljivi izvori“, rekao je direktor Sektora za razvoj slobodnog tržišta u EPS Snabdevanju Bratislav Džombić, tokom tribine „Zelena energija“ na kojoj je predstavljen projekat ZelEPS, koji kupcima pruža mogućnost da kupuju obnovljivu električnu energiju, i time doprinesu održivosti u poslovanju i očuvanju životne sredine.\nOcena učesnika ovog skupa je da je rast proizvodnje i upotreba električne energije proizvedene iz obnovljivih izvora značajna ne samo za kompanije koje tu "zelenu energiju" koriste, već i za društvo u celini, jer se time potvrđuje odgovorno poslovanje i doprinosi očuvanju životne sredine.\n„Kupovinom zelene energije podržava se razvoj proizvodnje energije iz obnovljivih izvora i aktivno se utiče na smanjenje emisije ugljen-dioksida koji u atmosferi izaziva efekat staklene bašte, i glavni je krivac za klimatske promene što je problem sa kojim se suočavaju naše i generacije koje dolaze“, kazao je direktor Sektora za razvoj slobodnog tržišta u EPS Snabdevanju Bratislav Džombić.\nPodsetio je da je EPS počeo sa prodajom „zelene energije“ komercijalnim kupcima još pre dve i po godine, odnosno decembra 2018. precizirajući da je prvi veliki ugovori potpisan sa ProCredit bankom.\nKupovinom zelene energije podržava se razvoj proizvodnje energije iz obnovljivih izvora i aktivno utiče na smanjenje emisije ugljen-dioksida. (Foto: EPS)\nPrema Džombićevim rečima, danas EPS proizvodi „zelenu energiju“ poznatu pod nazivom „ZelEPS“ u 15 hidroelektrana, snage 3.015 megavata, što predstavlja 38 odsto energetskog potencijala te srpske energetske kompanije.\nObjasnio je da je „zelena energija“ odmah dostupna kupcima i da je postupak ugovaranja za kupovinu preko sektora prodaje EPS Snabdevanja veoma jednostavan.\n„Kupci mogu zaključiti nove ugovore o snabdevanju čistom energijom ukoliko im postojeći ističe ili 'ozeleniti' trenutno snabdevanje, jednostavnim aneksom postojećeg ugovora“, kazao je Džombić naglašavajući da ne postoji nikakva komplikovana papirilogija povodom toga.\nKupci ne treba da brinu da li su kupili energiju proizvedenu isključivo iz obnovljivih izvora, jer kako je naglasio postoji elektronski dokument, odnosno garancija porekla „zelene energije“, koja se tim povodom izdaje.\nEPS je počeo sa prodajom „zelene energije“ komercijalnim kupcima u decembru 2018.godine.\nGaranciju porekla mogu dobiti samo proizvođači kao što je Elektroprivrede Srbije, čiji su proizvodni kapaciteti registrovani u Registru proizvođača iz obnovljivih izvora, kod Ministarstva rudarstva i energetike Republike Srbije.\nDirektor Sektora za razvoj slobodnog tržišta EPS-a Bratislav Džombić je istakao da garanciju porekla dodeljuje Operator prenosnog sistema na zahtev proizvođača i da se ona po zakonu izdaje za količine električne energije od jednog megavat-časa (MWh).\n„Samo snabdevač koji poseduje garanciju porekla za količinu energije koju prodaje, može kupcima na tržištu da ponudi snabdevanje energijom koja je proizvedena garantovano iz obnovljivih izvora, takozvanu zelenu energiju“, rekao je Džombić.\nDa ne bi došlo do zabune, kako je naglasio, važno je i da kupci „zelene energije“ znaju da prilikom kupovine ne dobijaju samu garanciju porekla, već izjavu o korišćenju garancije porekla koja se izdaje na engleskom jeziku i dobija se nakon završetka obračunskog perioda kada se sagleda kolika je potrošnja kupaca.\n„Garanciju porekla može koristiti samo snabdevač da dokaže poreklo prozivoda, odnosno električne energije“, dodao je direktor Sektora za razvoj slobodnog tržišta u EPS Snabdevanju.\nNaglasio je da je sistem garancija porekla uređen Zakonom o energetici, odnosno Zakonom o korišćenju obnovljivih izvora energije i da je krajem 2017. godine doneta Uredba o garanciji porekla, a da je u januaru 2018. uspostavljeno i počelo sa radom Telo za izdavanje garancija porekla.\n„Garancije porekla u Srbiji se izdaju u skladu sa pravilima EECS (The European Energy Certificate System), odnosno garancije su iste kao i u Evropskoj uniji (EU)“, kazao je Džombić i podsetio da je Elektromreža Srbije (EMS) 2019. postala punopravan član AIB (Evropska asocijacija tela za izdavanje) čime se tržište Srbije integriše u tržište EU.\nEPS proizvodi „zelenu energiju“ poznatu pod nazivom „ZelEPS“ u 15 hidroelektrana, što je 38 odsto energetskog potencijala te kompanije. (Foto: EPS)\nZelEPS i odgovorno poslovanje\nNagli industrijski razvoj, kako je dodao Džombić doneo je i zagađenje koje je danas veliki problem sa kojima naše i generacije koje dolaze moraju da se bore.\n„Kupci koji se odluče za kupovinu zelene energije (ZelEPS), odnosno energije sa garancijom porekla, podržavaju proizvodnju energije iz obnovljivih izvora i aktivno utiču na smanjenje emisije ugljen dioksida, čime dokazuju i da posluju odgovorno i doprinose boljoj i održivoj budućnosti“ zaključio je direktor Sektora za razvoj slobodnog tržišta EPS-a.\nBroj zainteresovanih kupaca za ZelEPS stalno raste, kažu u EPS-u. Prodata "zelena energija" sa garancijom porekla u 2020. godini je bila deset puta veća nego u 2019. Količina ugovorena za ovu godinu je u ovom trenutku 50 odsto veća nego 2020. godine\nKompanija Lidl Srbija jedna je od kompanija koja je sa javnim preduzećem Elektroprivreda Srbije potpisala „ZelEPS“ ugovor za snabdevanje obnovljivom energijom. Počev od maja, sve prodavnice ovog lanca, kao i Upravna zgrada i Logistički centar, u potpunosti se snabdevaju „zelenom“ energijom, odnosno energijom dobijenom isključivo iz obnovljivih izvora.\nEPS-ova garancija porekla pripada evropskom standardu EECS, tako da je ovaj sertifikat isti kao u Evropskoj uniji. (Foto: EPS)\nDo 2050. polovina energije iz OIE\nUčešće obnovljivih izvora energije u ukupnoj proizvodnji električne energije u Srbiji je trenutno oko 24 odsto, pri čemu najveći deo čine velike hidroelektrane, dok elektrane koje koriste energiju vetra, sunca i biomase učestvuju oko četiri odsto.\nCilj je, prema najavama koje dolaze iz resornog ministarstva, da se do 2050. godine najmanje 50 odsto energije u Srbiji proizvodi iz obnovljivih izvora.\nZelEPS predstavljen kupcima u Vojvodini


ČETIRI MEDALJE NA OLIMPIJADI IZ INFORMATIKE: Brnabić čestitala učenicima Matematičke gimnazije | Happy BSC portal\nIMAJU ISTU CRTU Marija Zaharova otkrila šta je zajedničko za sve evropske zem...\nPALI SU I BELGIJANCI Basketaši Srbije u finalu Svetskog prvenstva u Antverpenu!\nČETIRI MEDALJE NA OLIMPIJADI IZ INFORMATIKE: Brnabić čestitala učenicima Matematičke gimnazije\n"Još jedan u nizu izuzetnih uspeha učenika Matematičke gimnazije, koji su na Balkanskoj olimpijadi iz informatike osvojili četiri medalje. Sve čestitke na vrednom radu, pameti i talentu! Srbija se ponosi vama", napisala je Brnabić.\nCENTAR ZA AUTIZAM USKORO U NOVOM SADU: Biće omogućen boravak, rana dijagnoza i tretmani u lečenju obolelih (FOTO)\nNAREDNA TRI DANA OSMACI POLAŽU MALU MATURU: Evo gde izlaze rezultati i kada je upis u srednje škole\nKOLIKE SU PLATE U SRBIJI? Pogledajte gde su najveće sume zarade\nKako je objavljeno na sajtu Matematičke gimnazije, Jovan Bengin osvojio je zlatnu medalju, Mateja Vukelić srebrnu, a Aleksandar Višnjić i Filip Bojković bronzane medalje.\nUkupno je dodeljeno pet zlatnih, šest srebrnih i 10 bronzanih medalja, kao i pet počasnih nagrada.\nNa Balkanijadi je učestvovalo ukupno 37 takmičara iz 10 zemalja, a zbog epidemioloških okolnosti i mera, bilo je dozvoljeno da takmičari iz nekih zemalja učestvuju i od kuće.\nTakmičari su morali da imaju uključenu kameru i da dozvole snimanje ekrana, kao garanciju protiv varanja.\nReprezentacija Metematičke gimnazije je zadatke radila na Matematičkom fakultetu.\nPripadnici Vojske Srbije uspešni na vežbi u Grčkoj\n"Medijska histerija Zapada, u kojoj nema mesta za bilo šta pozitivno vezano za Ruse, može da odgovara Moskvi" u emisi...\nRODITELJI MONSTRUMI: Majka dozvoljavala pedofilu (58) da joj zlostavlja ćerku (13), jer joj je kupovao hranu i plaćao...


Radisav Osmajlić, WTW: Svaki rizik je nova prilika\nKompanija WTW posluje u 140 zemaljai jedan je od globalnih lidera u savetovanju u vezi sa upravljanjem ljudima, rizicima i kapitalom. U Srbiji su fokusirani na upravljanje rizicima kroz posredovanje u osiguranju, dizajniranje programa benefita zaposlenih…\nPrepoznavanje tržišnih potreba i specifičnosti, a potom i razvoj prozvoda koji će zadovoljiti ove potrebe uz poštovanje svih specifičnosti jeste nači na koji WTW posluje u regionu. Kao rezultat toga nastao je novi proizvod za osiguranje hotela\nŠta se od vaših usluga u Srbiji najviše traži i kojim segmentima poslovanja tek predstoji rast?\nNaša kompanija je jedan od globalnih lidera u savetovanju u vezi sa upravljanjem ljudima, rizicima i kapitalom, a koja svoje poslovanje bazira na podacima i davanju različitih perspektiva izazovima koji su pred našim klijentima.\nNaše usluge u Srbiji fokusirane su na upravljanje rizicima kroz posredovanje u osiguranju, dizajniranje programa benefita zaposlenih i savetovanje u delu totalnih kompenzacija zaposlenih. U regionu Centralno-istočne Evrope, pored navednih, pružamo usluge strateškog HR savetovanja, kao i savetovanja osiguravajućih društava, kojima takođe i obezbeđujemo najsavremenija softverska rešenja koja unapređuju njihovo poslovanje.\nZa vas iz WTW rizik nije isključivo loš, jer ga posmatrate i kroz potencijale koje treba iskoristiti. Da li upravo to omogućava vašim klijentima da ostvaruju dodatni profit?\nPostoje različite definicije rizika, ali mi preferiramo onu prema kojoj je rizik verovatnoća nastanka događaja koji se razlikuje od onog događaja koji je očekivan, a koji se može kvanitfikovati standardnom devijacijom određene pojave. Drugim rečima, uvek postoji verovatnoća da realizacija nekog događaja može rezultirati negativnim, ali isto tako i pozitivinim efektima. Naš posao je da različitim tehnikama svojim kijentima umanjimo verovatnoću nastanka i posledice negativnih događaja, ali i da uvećamo efekte potitivnih događaja.\nDa li se vaš uspeh, između ostalog, zasniva i na tome da klijentima nudite inovativna rešenja koja su istovremeno zasnovana na globalnom znanju i iskustvu i poznavanju lokalnih prilika?\nNaša percepcija je da je upravo to naša najveća komparativna prednost. Prepoznavanje tržišnih potreba i specifičnosti, a potom i razvoj prozvoda koji će zadovoljiti ove potrebe uz respetkovanje svih specifičnosti jeste naš način rada u regionu. Jedan od rezultata ovakvog pristupa je naš novi proizvod za osiguranje hotela, koji u sebi sadrži osiguranje imovine, prekida rada, opšte odgovornosti i odgovornosti direktora, a koji smo razvili u saradnji sa Generali grupom. Odlikuje ga izuzetno kvalitetno osiguravajuće pokriće sa brojnim proširenjima.\nOvim proizvodom su pokrivene, na primer, posledice terorizma, prevarne i druge zlonamerne radnje zaposlenih u hotelu, štete na stvarima koje su hotelu poverene na čuvanje, posledice administrativnog zatvaranja hotela ili gubitka atraktivnosti lokacije, odgovornost iz proizvoda (hrane i pića), odgovornost za organizovanje izleta i rekreativnih sportskih aktivnosti, ali i odgovornost iz neadekvatnog reklamiranja i druge pojave koje je inače teško osigurati. Sve ovo sada je moguće osigurati primenom aktuelnih svetskih uslova osiguranja koji su prilagođeni lokalnom pravnom okviru u svim zemljama Centralno-istočne Evrope.


Borisov: Bugarska neće protjerati ruske diplomate - Vijesti.me\n"POTREBNI DODATNI DOKAZI"\nBorisov je istakao da njegova zemlja, koja trenutno predsjedava Evropskom unijom, treba da održava otvoren dijalog sa Rusijom u svjetlu zategnutih odnosa između zapadnih zemalja i Moskve zbog trovanja bivšeg dvostrukog agenta Sergeja Skripalja u Engleskoj Edit\nBeta 30. mart 2018, 12:31 ažurirano 31. januar 2019, 11:22\nBugarska neće protjerati ruske diplomate zbog "slučaja Skripalj", poručio je danas bugarski premijer Bojko Borisov.\nBorisov je istakao da njegova zemlja, koja trenutno predsjedava Evropskom unijom, treba da održava otvoren dijalog sa Rusijom u svjetlu zategnutih odnosa između zapadnih zemalja i Moskve zbog trovanja bivšeg dvostrukog agenta Sergeja Skripalja u Engleskoj.\nBugarska je izražila solidarnost sa svojim EU i NATO saveznicima time što je pozvala na konsultacije svog ambasadora u Moskvi, rekao je Borisov, ali i istakao da su potrebni dodatni dokazi za dalju akciju.\nPremijer Bugarske je to izjavio poslije sastanka sa članovima vladinog savjeta za bezbjednost na kojem je obavljen razgovori i sa bugarskim ambasadorom u Moskvi.\nBorisov je najavio da će se ambasador vratiti u Rusiju poslije pravoslavnog Uskrsa, 8. aprila, prenosi Rojters.\nBritanska agencija napominje da je većina zemalja članica EU i NATO, među kojima i SAD, protjerala ruske diplomate, ali i da se nekoliko zemalja Unije, uključujući Grčku, Kipar, Portugaliju, Sloveniju i Austriju, nije priključilo toj koordinisanoj akciji.


OTKRIVENI DETALJI JEZIVE PLJAČKE: 'Gledala sam u pištolj i rekla sebi - Sada ću da umrem'\nIzvor: Blic, 12.Okt.2019, 16:21\nTokom pariske nedelje mode 2016. godine, poznata rijaliti zvezda Kim Kardašijan je opljačkana. Provalnici su upali u njen apartman u hotelu i ukrali nakit u vrednosti od deset miliona dolara. Starleta je sada prvi put rešila da ispriča kako je ovo iskustvo delovalo na nju, pogotovo trenutak kada su je vezali i uperili pištolj u pravcu glave.\nTokom pariske nedelje mode 2016. godine, rijaliti zvezda Kim Kardašijan je opljačkana. Provalnici su upali u njen apartman u hotelu i ukrali nakit u vrednosti od deset miliona dolara. Međutim, kako je to za nju bilo veoma stresno iskustvo o kome je simbolično pričala, supruga Kanje Vesta je sada...


Mladi federalisti osudili vraćanje viza | UEF Srbija\nNaslovna / Mladi federalisti osudili vraćanje viza\nU Evropskoj uniji danas je stupio na snagu mehanizam koji omogućava privremeno uvođenje viza zemljama iz kojih dolazi veliki broj lažnih azilanata, među kojima je i Srbija.\nPredsednica Mladih evropskih federalista „JEF Jurop“ (JEF Europe) Polin Gesant snažno je osudila „svaki pokušaj suspendovanja bezviznog režima“ za zemlje regiona.\n„Aktivno podržavamo mobilnost građana koja je esencijalna u promociji osećanja o zajedničkom pripadanju Evropi,a koje povećava socijalne razmene i osigurava prijateljsko i tolerantno društvo na evropskom kontinetnu“, poručila je Gesant.\nU zajedničkom saopštenju sekcija JEF u Srbiji, Makedoniji, Albaniji i Crnoj Gori ocenjeno je da „ovaj mehanizam predstavlja novu pretnju našim državama i korak nazad viznoj liberalizaciji“.\n„Kontrola na graničnim prelazima ka EU je pooštrena i zemlje zapadnog Balkana intezivno rade na ovom problemu, o čemu svedoči i činjenica da je broj aplikacija za azil iz regiona smanjen za 44 odsto u januaru 2013. u poređenju sa januarom 2012“, navodi međunarodna sekretarka „JEF Srbije“ Isidora Mitić.\nOna je ocenila da je problem i to što vlasti nemaju „nikakve informacije od EU ko su zapravo lažni azilanti jer su ti podaci u domenu prava na privatnost“.\nKako podseća, Srbija je zahtevala mnogo puta od Europola ove informacije, ali još uvek nije dobila nikakav odgovor.\nPredsednica „JEF Albanije“ Jona Spahiu tvrdi i da je sedam zemalja EU najavilo iniciranje ovog mehanizma.\nEvropska komisija je ranije, međutim, saopštila da nijedna članica EU dosad nije zatražila suspenziju viznih olakšica za zemlje zapadnog Balkana.\nMladi federalisti zapadnog Balkana su se založili da se u zemljama EU ubrzaju procedure sa zahtevima za azil kao što je to slučaj u Švajcarskoj, čije vlasti u roku od 48 sati od podnošenja zahteva za azil određuju da li je neko „pravi ili lažni azilant“.\n„Vizna liberalizacija je trenutno jedno od najvećih i najuočljivijih dostignuća naših zemalja na evropskom putu i kako se onda može od nas očekivati da budemo optimistični u vezi sa EU integracijama kada je za građane najvrednija beneficija dovedena u pitanje“, zaključuje potpredsednica „JEF Makedonije“ Kristina Angelovska.


Ruska misija:NATO nije izvukao pouke iz bombardovanja Jugoslavije – Radio Televizija 022 – Stara Pazova\nKako se navodi, 24. marta 1999. godine preovladalo je iskušenje da se brzom i vojnom intervencijom, a ne diplomatskim naporima reše “osetljivi međuetnički i međureligijski problemi u Jugoslaviji”, čime se zaobišlo međunarodno pravo, prenosi Tas s.\n“Zatim su, kao rezultat bombardovanja i raketnih napada, uništeni ključni objekti civilne infrastrukture, a civili su postali kolateralna šteta za NATO. Napad na kinesku ambasadu se ne može ni objasniti”, navodi se u saopštenju.\nAgencija podseća da je prilikom bombardovanja skoro u potpunosti uništena industrijska infrastruktura, kao i više od 1.500 naselja, 60 mostova, a oštećeno je 30 odsto škola i 100 spomenika.\nMaterijalna šteta se procenjuje na između 30 i 100 milijardi dolara, a pojedini objekti do danas nikada nisu rekonstruisani, piše Tass.\nTagbombardovanje materijalna steta NATO rusija vojska\nTRAGEDIJA KOD KURŠUMLIJE Traktor se prevrnuo i usmrtio dečaka (11)!


ASK: Utvrđeno koliko novca partije mogu utrošiti za kampanju u Nikšiću – Borba\nAgencija za sprječavanje korupcije (ASK) donijela je, na temelju svojih ovlašćenja iz Zakona o finansiranju političkih subjekata i izbornih kampanja, rješenje o visini iznosa sredstava koje politički subjekat može da utroši za finansiranje izborne kampanje za lokalne izbore u Nikšiću, 14. marta.\nPojasnili su da je zakonom propisano da najviši dozvoljeni iznos ne smije preći iznos budžetskih sredstava koja se odvajaju za finansiranje troškova izborne kampanje, a koja su na nivou od 0,25 odsto planiranog tekućeg budžeta opštine.\n“Tekući budžet Opštine Nikšić za 2021. godinu iznosi 19.421.000 evra. Kako se za izbornu kampanju opredjeljuje 48.552,50 evra, to je ujedno i iznos troškova koje politički subjekat ne smije da pređe u izbornoj kampanji”, saopšteno je iz ASK.\nPoručili su da će Agencija, brinući o zaštiti javnog interesa, kontrolisati troškove političkih subjekata u kampanji, vršiti suštinku kontrolu njihovih aktivnosti, a posebno kontrolisati sredstva prikupljena iz javnih kao i privatnih izvora, u skladu sa zakonom.


ZAVRŠETAK PROGRAMA "MLADI U AKCIJI" POČETAK PROGRAMA ERASMUS+\nRealizacija Programa „Mladi u akciji“ EU se bliži kraju. Do kraja godine biće realizovane poslednje aktivnosti ovog sedmogodišnjeg programa i od 1. januara 2014-e kreće sa implementacijom novi Program Evropske Unije Erasmus+. Erasmus+ je novi EU program koji će u jednom velikom programu objediniti formalno obrazovanje, treninge, omladinu i sport.\n7 GODINA REALIZACIJE PROGRAMA MLADI U AKCIJI U SRBIJI\nProteklih 7 godina, Srbija je postala jedna od najvećih korisnica Programa „Mladi u akciji” na Balkanu. Sa velikim brojem realizovanih omladinskih projekata, akreditacija za EVS i hiljadama mladih iz Srbije koji su koristili mogućnosti programa, svake godine je raslo učešće mladih iz Srbije.\nKao jedan od pokazatelja uspeha organizacija i KzM iz Srbije govori podataka da je samo u periodu od 2007. do 2011. godine, realizovano 2.790 projekata – u okviru evropskog volonterskog servisa, omladinskih razmena i treninga i umrežavanja – koji su uključivali učesnike iz zemalja Zapadnog Balkana. U tom periodu, čak u 32% od navedenih, tj. oko 900 projekata, učestvovali su mladi iz Srbije. Broj ovakvih projekata je rastao iz godine u godinu – kako onih u kojima su organizacije iz Srbije bile partneri, tako i onih koji su koordinirani i dešavali se u Srbiji.\nGrupa “Hajde da...” u ulozi Kontakt tačke za Program Mladi u akciji čestita svim organizacijama i institucijama na učešću u implementacije YiA programa u Srbiji.\nViše informacija o učešću Srbije u Programu Mladi u akciji možete pronaći u Publikacija „Mladi u akciji Srbija“a pregled odobrenih projekata 2007-2013 možete naći na ovde Statistika.\nERASMUS+ NOVI PROGRAM EVROPSKE UNIJE ZA OBRAZOVANJE, TRENINGE, MLADE I SPORT\nErasmus+ će objediniti sve sadašnje evropske i međunarodne programe i inicijative u području obrazovanja, treninga, mladih i sporta i zameniće sedam postojećih programa: Program za celoživotno učenje (Erasmus, Leonardo da Vinci, Comenius, Grundtvig), Mladi u akciji i pet programa međunarodne saradnje (Erasmus Mundus, Tempus, Alfa i Edulink). Cilj udruživanja manjih programa u jedan veći je povećanje efikasnosti, pojednostavljenje procesa apliciranja i smanjenje dupliranja troškova.\n19-og novembra, Evropski parlament je odobrio budžet Erasmus+ programa. Za realizaciju ovog sedmogodišnjeg programa, obezbeđeno je 14,7 milijardi evra, od toga 10% ide na projekte koji se tiču mladih tačnije 1.47 milijardi evra.\nU nastavku imate više informaciji o odluci Evropskog parlamenta a više informacija o samom programu na sajtu možete naći na sajtu Evropske Komisije.\n--------- vest preuzeta sa sajta Evropskog Parlamenta ---------\nPress release - Culture − 19-11-2013 - 13:38


Kosovska zastava na Evropskim igrama u Bakuu: "Nema većeg ponosa nego da po prvi put Kosovo učestvuje" | KoSSev\n"Majlinda, predsedniče i vi članovi Olimpijskog komiteta Kosova. Dopustite mi, da u ime svih građana Republike Kosovo, u ime svih institucija Republike Kosovo, da vam zvanično predam zastavu Republike Kosova, koja će se po prvi put vijoriti u okviru Evropskih igara koje se održavaju, među mnogim drugim evropskim i svetskim zastavama," rekla je Jahjaga.\nOna je dodala da je odlazak kosovskih sportista na ovaj međunarodni sportski događaj moguć "zahvaljujući konkretnim rezultatima koje su postigli sportisti, kao što je Majlinda i mnogi drugi", te da "nema većeg ponosa nego što je ovaj trenutak" i da su kosovski sportisti "najbolji ambasadori" koji predstavljaju "državu" i "sve građane Kosova".\n"Tokom svog ovog vremena koliko se održavaju ove igre, dušom i srcem, svi građani Kosova će biti zajedno uz vas, biće uz vaše napore koje ćete plasirati na stadionima zajedno sa svim znojem koji ćete proliti. Predstavljajući sebe i dajući svoj maksimum, ali najvažnije je predstavljajući državu Kosovo. Vi idete kao pobednici i vratićete se kao još veći pobednici," dodala je Jahjaga.\nOdlukom MOK-a Kosovu je omogućeno da učestvuje na Evropskim igrama u Bakuu, takođe, pod svojom zastavom.\nTako će možda neki od kosovskih takmičara biti u sportskom klinču sa srpskim, koji takođe učestvuju na igrama.


Sportske.net - Milić: ''Zvezda ima kvalitet, gol posvećujem sinu!''\nFudbaleri Crvene zvezde pobedili su večeras u Beogradu moskovski Spartak sa 2:1 u prijateljskoj utakmici.\n"Prelepa utakmica pred velikim brojem ljudi, hvala im što su došli u ovolikom broju da uveličaju događaj. Utisci su mi zaista sjajni, dao sam gol, to je moj prvi gol na Marakani i mnogo mi znači. Nadam se da ću nastaviti u ovom ritmu, a gol posvećujem sinu", rekao je Milić posle utakmice.\nSpartak je poveo u 25. minutu, strelac je bio Lorenco Melgareho, da bi Gelor Kanga izjednačio u 44. minutu. Pobedu crveno-belima doneo je Nemanja Milić u 65. minutu, što je njegov prvi gol na stadionu "Rajko Mitić".\n"Nije mi bilo teško nakon Boaćijeve asistencije, hvala mu. Važno je da je ušla. Imao sam dve šanse, jednu sam iskoristio, ali važno je da ulazim u prilike", rekao je Milić.\nAtmosfera na stadionu je, prema Milićevim rečima, bila lepa za igranje.\n"Bila je lepa, bratska atmosfera. Miroljubivo. Lepo je igrati u ovakvoj atmosferi, ali mi smo igrali ozbiljno. Ovo je dobra provera za nas da vidimo gde smo i da li možemo da se nosimo sa njima. Mislim da smo dobro odigrali i uvideli da imamo kvalitet", rekao je Milić.\nмомче само тако настави и биће нњшто од тебе.


SAD ublažile sankcije Belorusiji\n6. septembar/rujan, 2008.\nSAD su ukinule neke od ekonomskih sankcija protiv Belorusije, Portparol ambasade SAD u Minsku rekao je da je Ministarstvo finansija ukinulo zabranu američkim kompanijama da posluju s dva beloruska preduzeća - "Lakokraska" i "Polotsk Steklovolokno". Odluka je doneta pošto je prošlog meseca iz zatvora u Belorusijioslobođeno nekoliko opozicionih aktivista. Predstavnik Ministarstva finansija Belorusije pozdravio je odlukuameričkih vlasti navodeći da je to "korak u pravom pravcu" i da jeto u interesu američkih kompanija. Druge američke sankcije protiv Belorusije i dalje su na snazi,uključujući zabranu poslovanja s najvećom beloruskom naftnom ihemijskom kompanijom "Belneftekhim". SAD su najveći kritičar beloruskog predsednika Aleksandra Lukašenka i zajedno sa EU zahtevaju oslobađanje svih političkih zatvorenika, I obustavljanje progona disidenata. Ambasador SAD napustio je Minsk marta ove godine, pošto jeBelorusija povukla svog ambasadora iz Vašingtona. Lukašenko je ove godine omekšao antizapadnu retoriku pošto supogoršani odnosi Minska s Rusijom, najbližim saveznikom Belorusije.


Google usmerava na iOS aplikacije iz rezultata pretrage\nGoogle sarađuje sa ‘third party’ aplikacijama za bolje iOS korisničko iskustvo\nMarko Crnjanski 28. 5. 2015.\nIz poznate kompanije najavljuju da trenutno rade na novoj opciji za iOS koja uskoro treba da bude dostupna. Naime, reč je o mogućnosti direktnog uvezivanja sadržaja ka aplikaciji na uređaju i to iz rezultata pretrage na servisu Google Now ili pretraživaču Chrome, koji prethodno moraju biti instalirani i sinhronizovani sa Google nalogom korisnika.\nNova opcija iz Google-a stiže i na iOS uređaje (Izvor: engadget.com)\nPoznato je da je Google posvetio dosta pažnje iOS aplikacijama, te da one korisnicima pružaju niz funkcija – od vremenske prognoze, automatskih informacija vezanih za let i rezultate utakmica, do mapa i besplatne navigacije. Iz ove kompanije saopštili su da će Google do sada indeksirati iOS aplikacije u rezultatima pretrage putem Google ili Chrome aplikacije, i tako omogućiti korisnicima da pristupe third-party sadržaju.\nNa osnovu sadržaja koji se pretražuje na Internetu, biće generisan i link putem koga korisnik dobija direktan pristup ka aplikaciji relevantnoj za određenu temu. Na primer, ukoliko pretražujete nešto o određenom filmu ili seriji, link će vas verovatno odvesti ka IMDb aplikaciji ili možda nekoj sličnoj.\nFunkcija dostupna kroz par nedelja\nIako je ova opcija još ranije postojala na Android operativnom sistemu, Google je tek sada pokazao interes da se slično rešenje nađe i na iOS-u. Iz kompanije navode da bi pomenuta funkcija trebala da bude dostpna za iOS u narednim nedeljama, a moći će da je koriste svi koji su prethodno prijavljeni putem Google naloga.


Selektor Srbije Ljubiša Tumbaković rekao je posle žreba za baraž za odlazak na Evropsko prvenstvo da je duel sa Norveškom prioritet, kao i da u eventualnom finalu očekuje lakši deo ...\nPoznat put za EURO – Srbija domaćin u potencijalnom finalu!\nŽrebom u Nionu određeno je da je Srbija domaćin u finalu baraža Lige Nacija u kom se sastaje sa boljim iz duela Škotska – Izrael ukoliko prvo pobedi Norvešku. Na žrebanju je bilo 16 reprezentacija, među kojima i selekcija Srbije, čiji put kroz baraž počinje u Norveškoj.\nSrbija, ako prođe Norvešku, dočekuje Škotsku ili Izrael\nSrbija, ako prođe Norvešku, dočekuje Škotsku ili Izrael Fudbalska reprezentacija Srbije, ukoliko eliminiše Norvešku u polufinalu, dočekaće Škotsku ili Izrael u finalu baraža C grupe Lige nacija za plasman na EURO 2020, odlučeno je danas žrebom u Nionu.\nBaraž za EP, Srbija kreće iz Norveške\nFudbaleri Srbije igraće protiv Norveške kao gosti u polufinalu baraža za plasman na Evropsko prvenstvo 2020. godine. Ukoliko savladaju Skandinavce, "orlovi" će se za nastup na šampionatu Evrope boriti protiv boljeg iz duela između Škotske i Izraela.\nAko prođe Norvešku, Srbija za plasman na EURO dočekuje Škotsku ili Izrael\nFudbalska reprezentacija Srbije će, ako pobedi Norvešku, u finalu baraža Lige nacija igrati protiv pobednika meča Škotska – Izrael, odlučeno je danas žrebom u Nionu. Od ranije je bilo poznato da će Srbija u polufinalu doigravanja Lige nacija, 26.\nFudbalska reprezentacija Srbije do ovog društva došla je dobrim rezultatima u Ligi nacija, a sada ide u doigravanje U sedištu UEFA u Nionu održan je žreb plaj-ofa, odnosno baraža, Lige nacija za odlazak na EURO 2020. godine. Kuglice su bile naklonjene timu Ljubiše Tumbakovića.\nTumbaković: Voleo bih Bugarsku u finalu\nLjubiša Tumbaković, selektor fudbalske reprezentacije Srbije, rekao je da bi u potencijalnom finalu baraža za Evropsko prvenstvo voleo duel sa Bugarskom. Selektor Tumbaković nije želeo mnogo da priča o potencijalnom finalu, pošto Srbija prvo igra protiv Norveške.\nŽREB JE ODREDIO SUDBINU ORLOVA: Ako Srbija prođe Norvešku igraće protiv njih!\nVidećemo da li ćemo nakon 20 godina uspeti da se plasiramo na Evropsko prvenstvo U Nionu je održan žreb za baraž za kvalifikacije za Evropsko prvenstvo 2020 godine. Srbija je svog prvog protivnika već znala i to je Norveška, a žrebom je odlučeno da će Srbija u slučaju pobede u ...\n"Orlovi" saznali kako do evropskog prvenstva\nFudbalska reprezentacija Srbije, ukoliko eliminiše Norvešku u polufinalu, dočekaće Škotsku ili Izrael u finalu baraža C grupe Lige nacija za plasman na EURO 2020, odlučeno je danas žrebom u Nionu. Srbija će gostovati u Norveškoj 26.\nSreća za Srbiju na žrebu za EURO: Orlovi domaćini, ako prođu Norvežane!\nReprezentacija Srbije saznala je mogućeg rivala u plej-ofu Lige Nacija, a to će biti ili Škotska ili Izrael, koji je bio jedina nepoznata reprezentacija u našem delu žreba. Takođe, žrebom je određeno da će pobednik duela Norveška - Srbija biti domaćin u finalu, gde će igrati ili ...\nŽreb za baraž: Srbija saznala sve rivale i ceo put ka plasmanu na EURO\nŽreb za plej-of Lige nacija u Ligama A, B, C i D održan je danas u Cirihu, gde je reprezentacija Srbije saznala ceo put koji mora da pređe ukoliko želi da zaigra sledeće godine na Evropskom prvenstvu. Od ranije se znalo da će Srbija u polufinalu plej-ofa 26.\nKvote kažu: Odlazak na Euro na dugačkom štapu\nNorveška, pa ako prođemo dalje pobednik sudara Škotske i Izraela u Glazgovu. A što bi rekao selektor Ljubiša Tumbaković : finale je lakši deo posla, posebno zato što će Srbija biti domaćin u Beogradu, istina možda pred praznim tribinama.\n"Orlovi" su definitivno dobili stazu za plasman na Evropsko prvenstvo. Uskoro opširnije... UŽIVO: 12.16 Domaćin finala biće Norveška ili Srbija! Dakle, ako naš tim pobedi u polufinalu krenuće iz svoje kuće na Evropsko prvenstvo! Finale baraža zakazano je za 31.\nTumbaković: Prvo Norveška, finale je lakši deo posla\nŽreb je pomilovao Srbiju. Dobila je mig sreće od kuglica u Nionu, koje su odredile da Orlovi budu domaćini u finalu baraža Lige nacij a. Naravno, pod uslovom da do njega dođu. Reprezentacija Srbije će 26. marta sledeće godine u polufinalu igrati protiv Norveške u Oslu, a ako ...\nKako izgleda ostatak žreba za baraž Lige nacija, ko je najbolje prošao? (foto)\nSaznali smo ono što nas najviše zanima, a šta je sa ostalima? Reprezentacija Srbije saznala je ime još jednog potencijalnog rivala u finalu baraža Lige nacija C, ali što je još važnije, naš nacionalni tim biće domaćin ako se plasira u finale koje je na programu 31.\nAko prođemo Norvešku, finale u Beogradu protiv Škotske ili Izraela\nSada najzad imamo jasnu sliku kakav je put kroz Ligu nacija za preostalih 16 reprezentacija do Evropskog prvenstva. Žreb za grupe i za domaćine finala održan je danas u Nionu, a odredio je da će četvrti u društvu gde je Srbija biti Izrael.\nSrbija 26. marta u Oslu, a saznaćemo i ko će igrati u drugom polufinalu U SEDIŠTU UEFA u Nionu danas u podne biće održan žreb plej-ofa, odnosno baraža, za odlazak na Prvenstvo Evrope 2020. godine. Evropska kuća fudbala se potrudila da kroz Ligu nacija, ali i uobičajene ...\nKvalifikacije za Evropsko prvenstvo su završene, ostalo je da kroz baraž Lige nacija budu određene još četiri selekcije koje će nastupiti na šampionatu Evrope. Među njima je i Srbija koja će u polufinalu baraža igrati protiv Norveške u martu sledeće godine, ali pre toga biće ...\nKurir - 20.11.2019\nDa li Srbiju put na Evropsko prvenstvo vodi preko Beograda? Odgovor na ovo pitanje biće poznat sutra, kad se završi žreb baraža za Euro 2020. Što se naše reprezentacije tiče, mi ćemo samo dobiti informaciju da li smo u eventualnom finalnom meču domaćini ili gosti.\nFudbalska reprezentacija Srbije će put do Evropskog prvenstva naredne godine morati da traži kroz baraž Lige nacija posle neuspeha u kvalifikacijama, a selektor Orlova Ljubiša Tumbaković u razgovoru za ''Sportski žurnal'' ''navija'' da u eventualnom finalu baraža za Evropsko ...\nTUMBAKOVIĆ O BARAŽU ZA EURO: Mi se tu ne pitamo ništa! Jedno je šta bismo voleli, a drugo šta će da se desi!\nSelektor Srbije je rekao koga bi voleo u potencijalnom finalu Ljubiša Tumbaković je govorio o predstojećem baražu koji očekuje reprezentaciju Srbije u borbi da se dočepa Evropskog prvenstva sledeće godine. "Orlovi" nisu uspeli kroz kvalifikacije da se plasiraju na EURO 2020 , ...\nŽREB ZA BARAŽ: Ako prođemo Norvešku, finale u Beogradu protiv Škotske ili Izraela (FOTO)\nSrbija će gostovati u Norveškoj 26. marta, a četiri dana kasnije dočekati boljeg iz duela Škotske i Izraela. U baražu A Lige nacija Island će u polufinalu dočekati Rumuniju, a Bugarska selekciju Mađarske. Finale će se igrati u Sofiji ili Budimpešti.\nSrbija, ako prođe Norvešku, dočekuje Škotsku ili Izrael u finalu\nAko prođe Norvešku, Srbija za plasman na EP dočekuje Škotsku ili Izrael\nNION – Fudbalska reprezentacija Srbije, ukoliko eliminiše Norvešku u polufinalu, dočekaće Škotsku ili Izrael u finalu baraža C grupe Lige nacija za plasman na EURO 2020, odlučeno je danas žrebom u Nionu. Srbija će gostovati u Norveškoj 26.\nDanas su nam iz Niona stigle dobre vesti, žreb je bio dobar za naš tim, sad je sve ostalo na Tumbakoviću i igračima koje bude pozvao u martu za mečeve baraža. Ako ste propustili, da ponovimo - reprezentacija Srbije biće domaćin finala baraža za plasman na Evropsko prvenstvo, ako ...\nTumbaković: Norveška je prioritet, biće lakše sa Škotskom ili Izraelom\nLjubiša Tumbaković, selektor Srbije, rekao je da je potpuni fokus usmeren na utakmicu sa Norveškom u Oslu i da će u eventuelnom finalu biti lakše. "Znali smo da ćemo igrati sa Norveškom, ona je u ovom trenutku prioritet i ako je preskočimo i ostvarimo ono što želimo, mislim da ...\nImala je Srbija sreće prilikom žreba! Ako prođemo Norvežane u baražu za plasman na Evropsko prvestvo igračemo sa Škotskom ili Izraelom, a "orlovi# će biti domaćini u finalu baraža Lige nacija Reprezentacija Srbije će 26.\n"Znali smo da ćemo igrati sa Norveškom, ona je u ovom trenutku prioritet i ako je preskočimo i ostvarimo ono što želimo, mislim da nas onda očekuje lakši deo posla u finalnom delu. Naš fokus je na utakmici u Oslu, mislim da nas očekuje jako težak posao, razgovarali smo sa ...\nSelektor je izbliza pratio izvlačenje kuglica. Ovo su njegovi prvi utisci... U petak je zvanično odlučeno: Srbija će 26. marta igrati protiv Norveške u polufinalu baraža u Oslu, a ako pobedi ugostiće 31. marta u Beogradu Škotsku ili Izrael , u finalu koje će voditi na EURO.\nTUMBAKOVIĆ JASAN: U fokusu je Norveška, biće lakše sa Škotskom i Izraelom\nLjubiša Tumbaković, selektor Srbije, rekao je da je potpuni fokus usmeren na utakmicu sa Norveškom u Oslu i da će u eventuelnom finalu biti lakše. Srbiju najpre očekuje duel u Oslu 26. marta, a zatim u slučaju pozitivnog rezultata, meč odluke u Beogradu protiv Škotske ili ...\nTumbaković upozorio posle žreba:\nSrbija će biti domaćin u eventualnom finalu baraža Selektor fudbalske reprezentacije Srbije Ljubiša Tumbaković rekao je da je meč protiv Norveške prioritet i dodao da će njegova ekipa imati lakši deo posla u eventualnom finalu baraža Lige nacija .\n"Nije u redu da pričam koga ne bih voleo u finalu, jer pre te utakmice moramo da pobedimo Norvešku koja je kvalitetnija reprezentacija od preostalih potencijalnih rivala. Od svih reprezentacija koje su nam mogući rivali na putu do Evropskog prvenstva, Norveška je ...\nTumbaković: Teži rival je Norveška\nPut ka EURO 2020. Srbija započinje u Oslu protiv Norveške 26. marta. Žrebom u Nionu danas je određeno da, ako pobede Norvežane, „orlovi“ će 31. marta u Beogradu u finalu baraža Lige nacija dočekati Škotsku ili Izrael.


Konferencija o diplomaciji i ženama – Embajada de Bosnia y Herzegovina\nKonferencija o diplomaciji i ženama\n-4 Mart 2021- Ambasadorica/veleposlanica Bosne i Hercegovine Danka Savić prisustvovala je večeras četvrtoj medjunarodnoj Konferenciji o ženama i diplomaciji na kojoj je predstavljen i novi broj časopis Diplomacija, posvećen ostvarivanju jednog od ciljeva Agende 2030 (cilj 16: mir, pravda i stabilne institucije).\nAmbasadorica/veleposlanica Savić je jedna od 20-ak autorica tekstova objavljenim u časopisu koji je večeras promoviran. Na provedbu Programa za postizanje održivog razvoja UN do 2030. godine, obavezale su se sve 193 države članice UN-a još 2015. godine. Na početku teksta, ona je navela da Bosna i Hercegovina, na temelju svog sopstvenog iskustva veoma dobro zna koliko su mir, pravda i stabilne institucije temelji bez koji ne može opstati niti jedna država. Kao članica UN-a, Bosna i Hercegovina je posvećena ostvarenju mira i stabilnosti, održivog razvoja i promociji ljudska prava.\nArt of stećak\nSastanak sa Generalnim direktorom Odjela za ekonomsku diplomaciju pri Ministarstvu vanjskih poslova, EU i suradnje KŠ


Magazin Intermezzo – Bez posla pola miliona ljudi\nU BiH u novembru je registrovano 506 460 nezaposlenih, što je 0,5 odsto više u odnosu na prethodni mjesec, podaci su Agencije za statistiku BiH.\n"Ako kao baznu godinu uzmeno 2007. i uporedimo novembar 2009. sa istim mjesecom 2008. uočićemo rast nezaposlenosti od 5,2 indeksna poena, ili u apsolutnom iznosu broj lica koje se vode kao nezaposleni povećao se za 27 164", istakao je na konferenciji za novinare u Sarajevu direktor Agencije za statistiku BiH Zdenko Milinović.\nPrema njegovim riječima, najveći broj nezaposlenih je među visokokvalifikovanim i kvalifikovanim licima, njih 184 049, dok je 161 268 nekvalifikovanih, a 120 668 lica sa srednjom stručnom spremom.\nMilinović je naglasio da je među nezaposlenim najmanji broj lica sa višom stručnom spremom 7 220, a slijede ih visoko obrazovni kadrovi, njih 16 955 koji uključuju doktore nauka i magistre, što je znak da oni lakše dolaze do posla.\nOn je rekao da su u novembru 50,4 odsto nezaposlenih činile žene, ili 255 152 od ukupnog broja nezaposlenih i dodao da je 83 478 nekvalifikovanih žena, a slijede ih one sa srednjom stručnom spremom 74 870, te 74 332 visokokvalifikovane i kvalifikovane žene.\nDirektor Agencije naglasio je da je u novembru prošle godine bilo 687 309 zaposlenih, te da su od toga 275 165 žena, što je u odnosu na oktobar smanjenje ukupno zaposlenih za 0,1 odsto, dok se broj zaposlenih žena povećao za isti procenat.\n"U poređenju sa novembrom 2008. godine najveći indeks zaposlenja imao je sektor hotela i restorana sa 12,4 indeksnih poena, slijedi ga sektor obrazovanja sa 5,3 indeksnih poena, te sektor trgovina na veliko i malo, popravak motornih vozila i motora, te predmeta za ličnu upotrebu i domaćinstvo sa povećanjem od 4,3 indeksna poena", istakao je Milinović.\nU martu skoro pola miliona nezaposlenih


RTS :: Dodik: Niti ćemo otići odavde, niti ćemo kome dati svoj grunt\nRegion Dodik: Niti ćemo otići odavde, niti ćemo kome dati svoj grunt\nsubota, 22. feb 2020, 15:30 -> 16:57\nSrpski član Predsedništva BiH Milorad Dodik izjavio je da je reakcija zamenika pomoćnika državnog sekretara SAD za Evropu i Evroaziju Metjua Palmera odraz kontinuiteta američke politike u BiH da pretnjama Srbima i otvorenom podrškom Bošnjacima misli da može da reši problem u BiH.\n"Od potpisivanja Dejtonskog sporazuma do danas kažnjeno je, smenjeno, utamničeno i disciplinovano više stotina Srba, i kao što vidite problem nije nestao. Nisu nestali ni Srbi ni Republika Srpska, kako su neki priželjkivali, niti je nestala naša potreba da živimo kao sav normalan svet", rekao je Milorad Dodik za Srnu, upitan da prokomentariše izjavu Metjua Palmera o zvaničnicima RS.\nDodik je naglasio da je BiH zarobljena od strane maksimalističkih i destruktivnih zahteva bošnjačkih političara, koje nekritički podržavaju i međunarodni predstavnici.\nOn je rekao da će Republika Srpska nastaviti da se u miru, svim pravnim i političkim sredstvima, bori za svoja Ustavom zagarantovana prava, bez obzira na to šta o tome govore pojedini međunarodni zvaničnici.\n"Pozivamo ih još jednom da napuste slepu podršku bošnjačkim političkim ciljevima, da se okanu pretnji i zastrašivanja, da konačno zauzmu objektivan pristup i suoče se sa dubinom problema u BiH, kome su, svesno ili nesvesno, i sami kumovali. I da ozbiljno shvate da mi odavde nećemo otići, niti ćemo kome dati svoj grunt", poručio je srpski član Predsedništva BiH.\n(subota, 22. feb 2020, 23:01) - anonymous [neregistrovani]\n(subota, 22. feb 2020, 22:52) - Љуљ [neregistrovani]\n(subota, 22. feb 2020, 20:59) - anonymous [neregistrovani]\n(subota, 22. feb 2020, 20:32) - Воронцов [neregistrovani]\n(subota, 22. feb 2020, 20:03) - Томислав Штутгарт [neregistrovani]\n(subota, 22. feb 2020, 19:50) - anonymous [neregistrovani]\n(subota, 22. feb 2020, 18:35) - anonymous Lala [neregistrovani]\n(subota, 22. feb 2020, 18:33) - anonymous [neregistrovani]\n(subota, 22. feb 2020, 17:25) - anonymous [neregistrovani]


SRAMOTNO Entitetska samovolja narušava Ustav BiH\nVrijeme je da se Srbija, ali i BiH prilagodi međunarodnim pravilima igre\nLista nekih od memoranduma\nEntitet Republike Srpske unazad nekoliko godina svjesno zaobilazi državne institucije BiH i potpisuje memorandume za koje nema nadležnosti.\nKako saznajemo, takav jedan memorandum je potpisan krajem 2018. godine, a radi se o međusobnom priznavanju „velikih licenci“ u oblasti izdavanja građevinskih dozvola.\nCilj ove saradnje je omogućavanje srbijanskim građevinskim kompanijama da nesmetano i bez otvaranja novog poslovnog subjekta rade na području BiH te u određenoj mjeri i kompanijama iz RS da na isti način nastupaju na tržištu Srbije. Ovakva vrsta sporazuma u nadležnosti je državnog Ministarstva vanjske trgovine i ekonomskih odnosa i bez njegovog uključivanja nije se mogao sklopiti.\nStručnjak za ustavno pravo Omer Ibrahimagić za „Avaz“ pojašnjava da RS ne može s nekom drugom državom ili organizacijom sklapati aranžmane ako se radi o ugovorima koji su u nadležnosti državnih institucija.\n- To je u suprotnosti s Ustavom ukoliko to nije dozvoljeno od Parlamenta BiH. Ako je u nadležnosti entiteta, onda ima pravo da stvara takve aranžmane, ali koji ne povređuju interes države BiH - istakao je Ibrahimagić.\nNaš sagovornik, koji je želio ostati anoniman, a koji je imao na uvid sporazume RS i Srbije, kazao je da prije svega trebaju reagirati Predsjedništvo i Vijeće ministara BiH.\n- Vrijeme da se BiH, ali i Srbija, prilagodi međunarodnim pravilima igre. Potpisano je najmanje osam različitih memoranduma isključivo između Vlade Srbije i ministarstava iz RS - kazao je naš sagovornik.\nIbrahimagić: To je suprotno Ustavu Foto: Arhiv\nTako su, između ostalog, Vlada Srbije i RS potpisale memorandum o saradnji u oblasti građevinarstva te i onaj o saradnji u oblasti turizma, a bez prethodnog odobrenja državnog nivoa vlasti BiH.\nNa osnovu ovoga evidentno je da se na ovaj način narušava ekonomsko tržište, gdje se na teritoriju jedne države stvaraju entitetske barijere. S druge strane se pojavljuju problemi poslovanja unutar BiH.\nMemorandum u oblasti građevinarstva u Trebinju potpisale su srbijanska ministrica građevine Zorana Mihajlović i Srebrenka Golić, ministrica u Vladi RS.\nMemorandumom se utvrđuju propisi koje je potrebno uskladiti radi nesmetanog međusobnog priznavanja licenci, međusobna pomoć i saradnja u pripremi normativnog okvira, uspostavljanje pravnog okvira u „dve republike“, koji će omogućiti nesmetano međusobno priznavanje licenci.\nRepublika Srpska Parlament BiH Omer Ibrahimagić


Lekić o Đukanoviću: Kontinuitet obmanjivanja javnosti o rješavanju pitanja Prevlake – Portal Luca\nLekić o Đukanoviću: Kontinuitet obmanjivanja javnosti o rješavanju pitanja Prevlake\nLider DEMOS-a Miodrag Lekić je kazao da se predsjednik Crne Gore Milo Đukanović opet u Zagrebu demagoško-optimistički osvrnuo na pitanje Prevlake.\nĐukanović za HRT: Bokeljska mornarica neupitno nematerijalno dobro Crne Gore\n– Više ni sam ne znajući sve faze dugogodišnjeg obmanjivanja crnogorske javnosti povodom neriješenog pitanja Prevlake, Milo Đukanović se opet u Zagrebu demagoško-optimistički osvrnuo na to pitanje. Činjenice govore da od 2008. godine, kada je Đukanović u Zagrebu objavio da je sa svojim kolegom Sanaderom postigao dogovor da se pitanje Prevlake riješi na Međunarodnom sudu, nije se bukvalno ništa dogodilo.Od te 2008. do 2020. godine Đukanovićeva vlast je kroz navodne aktivnosti i izjave ministara inostranih poslova sistematski i bestidno dezinformisala javnost o navodnim aktivnostima, čak i inovacijama u načinu traženja rješenja, čas arbitražom na Međunarodnom sudu, čas putem bilateralnih pregovora sa Hrvatskom – naveo je Lekić na Fejsbuku.\nIstiče da je bilans za 14 godina od tkz. sporazuma Đukanović-Sanader do danas je da “sa crnogorske strane nikada nije bilo ozbiljne inicijative, još manje rada na tom važnom državnom pitanju”.\n– Ni upozorenja Evropske unije , saopštavane u Izvještajima o napredovanju o neophodnosti rješavanja pitanja Prevlake, pa i kao uslova za integraciju Crne Gore u EU, nisu zaustavili trajnje ove državne neozbiljnosti. Zanimljivo je da se Đukanović, poslije 14 obmanjivanja javnosti, sada opet izjavom u Zagrebu, uzda u sadašnju crnogorsku vladu i njene namjere da će riješiti spor oko Prevlake – ističe Lekić.\nSada je, kako dodaje, problem što za godinu rada nove vlade nije primjećena niti objavljena njena aktivnost u vezi sa rješavanjm pitanja Prevlake.\n– Prethodna diplomatska praksa, sa tendencijama da se nastavi, ukazuje da je lakše i primamljivije učestvovati u programima i putovanjima formalno – statističko- propagandnog karaktera nego sa kompetentnim znanjem i javnom odgovornošću pokrenuti diplomatske inicijative u interesu države – a pitanje Prevlake je upravo takvo pitanje, čak prvog reda – zaključuo je Lekić.


'Tači je trebalo pre odlaska u Hag da podnese ostavku'\nIzvor: B92, 15.Jul.2020, 23:47\n"Tači je trebalo pre odlaska u Hag da podnese ostavku"\nPriština -- Poslanik Samoopredeljenja Hajrulah Čeku kaže da bi Hašim Tači trebalo da sledi primer Ramuša Haradinaja koji je pre odlaska u Hag podneo ostavku.\nTači pokušava da se poistoveti sa Oslobodilačkom vojskom Kosova, rekao je Čeku u emisiji "Frontal" na prištinskoj televiziji T7.\n"Po meni je i dalje štetno što je naš predsednik tamo (u Hagu). Tači osim što je tamo >> Pročitaj celu vest na sajtu B92 << poslao Kosovo, nažalost, pokušava da pošalje i OVK, poistovetivši se sa borbom čitavog naroda za slobodu", rekao je Čeku, prenosi Gazeta Ekspres.\nIstakao je da Tači treba da sledi primer Ramuša Haradinaja.\n"Prošle godine, kada je Haradinaj bio pozvan kao osumnjičeni bez ikakvih optužbi, podneo je ostavku i postavio standard. Ovaj standard treba da sledi kao primer, svako ko se suoči (sa sudom), da oslobodi Kosovo odgovornosti i tereta", rekao je Čeku.


Da podsetimo, Urban BUG – mesečni vodič kroz alternativnu kulturu, nastao je pre pet godina kao besplatni mesečni magazin specijalnog džepnog formata koji se bavi svim aspektima urbane kulture. Obuhvata različite oblasti od muzike, putopisa , filma, mode, ekstremnih sportova, do univerzalnih pitanja sa kojima se suočavaju mlađe generacije. Zahvaljujući glasovima čitalaca, Urban BUG je ove godine, po drugi put zaredom proglašen najboljim magazinom jugoistočne Evrope koji se bavi elektronskom muzikom! Prošle godine lansiran je i web sajt www.urbanbug.net koji se svakodnevno dopunjuje vestima, najavama, materijalom iz print izdanja ali i brojnim dodatnim tekstovima i novostima iz bivše SFRJ i najluđih evropskih gradova! Sa ciljem da plasiramo kvalitetne sadržaje, podstaknemo kreativno izražavanje i promociju mladih umetnika, web polako postaje naš imperativ i najbolji kanal komunikacije sa čitaocima!


"Ustavni sud da se oglasi o statusu predmeta o amandmanima na budžet Grada"\nUjedinjena Srpska zatražila je informaciju od Ustavnog suda Republike Srpske u kakvom je statusu predmet za ocjenu ustavnosti i zakonitosti odluka o budžetu grada Banjaluka čiji su sastavni dio amandmani skupštinske većine koji se odnose na podršku zdravstvenim radnicima i porodiljama.\nIz Ujedinjene Srpske su podsjetili da je Skupština grada Banjaluka 15. aprila usvojila budžet čiji su sastavni dio i amandmani koji se tiču podrške zdravstvenim radnicima i porodiljama u vidu finansijske podrške u iznosu od 500 KM.\n"Umjesto da izvrši uplate prema zdravstvenim radnicima i porodiljama, gradonačelnik Banjaluke /Draško Stanivuković/ je 9. juna predao zahtjev Ustavnom sudu Srpske za ocjenu ustavnosti", navode iz Ujedinjene Srpske.\nŠef Kluba odbornika Ujedinjene Srpske Neven Stanić naveo ja da je predao zahtjev Ustavnom sudu o pristupu informacijama tražeći u kakvom statusu se nalazi taj predmet i kada se može očekivati donošenje odluke, saopšteno je iz Ujedinjene Srpske.\n"Kao odbornik i neko ko je predlagao i usvajao amandmane želim da znam status predmeta, te vjerujem da će Ustavni sud Srpske odgovoriti u zakonom predviđenom roku", naglasio je Stanić.\nOn smatra da je gradonačelnik jedina osoba u gradu koja se grčevito bori protiv podrške zdravstvenim radnicima i porodiljama zato što to nije njegov prijedlog, već prijedlog Ujedinjene Srpske i partnera.\n"Znamo da sve što on predloži, smatra da je najpametnije i najbolje, a ono što predlože drugi da je najlošije i da je negativno", ocijenio je Stanić.\nStanić je upitao da li će gradonačelnik preuzeti odgovornost zato što je varao i ponižavao zdravstvene radnike i porodilje tako što su mjesecima zakinuti za podršku koju zaslužuju i koja se nalazi u budžetu.\n"Da li će gradonačelnik snositi odgovornost i podnijeti ostavku ako Ustavni sud Srpske odbije njegov zahtjev za ocjenu ustavnosti i kada se pokaže da je pokušao da ponizi 5.000 zdravstvenih radnika i 2.000 porodilja?", upitao je Stanić.\nOn je napomenuo da je pružena podrška i za besplatne udžbenike i za pojeftinjenje cijene karata gradskog prevoza, a sa druge strane ne vide razumijevanje gradonačelnika da podrži porodilje i zdravstvene radnike sredstvima koja se već nalaze u budžetu.\n"Licemjerno je da se pruža podrška zdravstvenim radnicima preko bilborda koji je u vlasništvu grada i nalazi se kod Prijedorske petlje, a da ne podržite zdravstvene radnike tako što ćete realizovati amandmane i uplatiti finansijsku podršku u iznosu od 500 KM, koju je usvojila Skupština grada", istakao je Stanić.\nStanić je rekao da je ponosan što je Ujedinjena Srpska zajedno sa partnerima prepoznala zalaganje zdravstvenih radnika koji spasavaju živote i porodilja koje donose život i jačaju natalitetnu politiku, ali je ogorčen što se gradonačelnik obračunava sa neistomišljenicima iz Skupštine preko zdravstvenih radnika i porodilja.\nSudar četiri auta u Zalužanima, druga nezgoda 100 metara dalje\nIzbjegnuta tragedija u Banjaluci: Neodgovorni vozač ignorisao rampu na pružnom prelazu\nSutra bez struje 14 naselja u Banjaluci


nedelja, 29. jul 2018, 20:02\nDela Vasilija Mokranjca\nRođen u Beogradu 1923. godine u porodici muzičara, Vasilije Mokranjac je na Muzičkoj akademiji diplomirao klavir 1948. godine u klasi Emila Hajeka, a tri godine kasnije i kompoziciju kod profesora Stanojla Rajičića. Pedagoški rad ovog umetnika vezan je za muzičke škole Josif Marinković i Mokranjac, a već 1956. godine Vasilije Mokranjac je postao profesor kompozicije na Muzičkoj akademiji. Godine 1967. odlikovan je Oktobarskom nagradom grada Beograda, a iste godine je postao i dopisni član Srpske akademije nauka i umetnosti.\nU emisiji Antologija srpske muzike predstavićemo Mokranjčevu Sonatu za violinu i klavir u ge molu iz 1952. godine, u izvođenju dua Branko Pajević - Andreja Preger, kao i Drugu simfoniju in Ef u interpretaciji Beogradske filharmonije pod upravom Živojina Zdravkovića.\nU Sonati za violinu i klavir u ge molu do izražaja dolaze intenzivan lirski patos i traženje nacionalnog izraza, kao karakteristike ranog Mokranjčevog stvaralaštva. Mokranjac, i sam pijanista, u ovoj sonati klaviru je poverio složenu ulogu, dok je violina iskorišćena pretežno kao nosilac kantilene. Delo su premijerno izvele Marija Mihailović i Olga Mihailović 10. januara 1955. godine.\nDruga simfonija in Ef premijerno je predstavljena na talasima Radio Beograda 1. aprila 1966. godine, a potom je 7. novembra iste godine izvedena na koncertu održanom u okviru Festivala jugoslovenske muzike na radiju, kada je Beogradskom filharmonijom dirigovao Živojin Zdravković.


OGLASNI PROSTOR – PLAĆATE JEDAN, DOBIJATE TRI:\nPoslovni imenik - cd rom - internet prezentacija\nPružamo Vam mogućnost korišćenja reklamnog prostora na našim web stranicama po promotivnim cijenama. Ovo je najlakši i najjednostavniji način oglašavanja Vaše firme kao i djelatnosti koju obavljate. Ukoliko nemate idejno rješenje Vašeg banera, naš tim Vam može pomoći u tome, kao i u izradi i promociji Vašeg oglasa (elektronskog, grafičkog) kao i Vaše web prezentacije. U okviru Poslovnog Imenika® predstavljamo privredu slijedeće četiri zemlje: BiH, Srbiju, Hrvatsku i Crnu Goru kroz zasebno formiran oglasni prostor. Kao podrška prezentaciji privrede navedenih zemalja, nudimo mogućnost oglašavanja na našoj internet prezentaciji.\nUkoliko nemate Vašu Web stranicu ovo je prava prilika da po povoljnim cijenama izrade i održavanja postanete vlasnik iste. Već danas izaberite i poručite naziv Vaše web stranice u okvirnu domena www.telekommarketing.com..\nPrelazim na narudžbu


PREPORUKE UOČI PREDIZBORNE KAMPANJE Poštovati dozvoljen broj osoba na skupovima, neophodna kontrola pri ulasku, poželjan spisak zvanica\nKrizni štab Federacije BiH (FBiH) i Zavod za javno zdravstvo izdali su preporuke za planiranje javnih okupljanja u vreme epidemije korona virusa, uoči predizborne kampanje koja počinje 16. oktobra.\nPreporukama se naglašava da organizatori skupa moraju voditi računa o dozvoljenom broju osoba, kao i o gustini i njihovom rasporedu, prirodi kontakta tokom događaja i obezbeđivanju sedećih mjesta, te mogućnosti organizacije na otvorenom, starosti posetilaca i dužini trajanja događaja, piše Srna.\nIz Zavoda preporučuju da postoji spisak zvanica i posetilaca, da je neophodno imati kontrolu ulaska na događaj.\n– U zavisnosti od epidemiološke situacije, uvesti skrining posetilaca na simptome kovida-19 prilikom ulaska na događaj – ističe se u preporukama i dodaje da je, pored sprovođenja već donesenih naredbi, potrebno planirati nadziranje mera i imati plan komunikacije s nadležnim zdravstvenim institucijama.\nIz Zavoda upozoravaju da je neophodno informisati sve posetioce o merama kao što su obavezno nošenje maske i držanje distance, o simptomima bolesti i slično, a osobama koje boluju od hroničnih oboljenja preporučuje se da ne dolaze na događaj.\n– Ako dođe do sumnje u pojavu virusa vezano za događaj, organizatori moraju pružiti punu podršku nadležnim zdravstvenim ustanovama. Ovo uključuje pružanje informacija o zvanicama i posetiocima, posebno onim koji su imali simptome karakteristične za kovid 19. Ukoliko se pojavi dokazani slučaj kovida-19, potrebno je obezbediti mehanizam putem kog se posetioci koji su bili u kontaktu sa zaraženim mogu obavestiti – navode iz Zavoda.


Ratković: Ova generacija može u četvrtfinale Eura - Leutar.net\nHomeSportRatković: Ova generacija može u četvrtfinale Eura\nRatković: Ova generacija može u četvrtfinale Eura\n1. maja 2018. Leutar Sport, Bosna i Hercegovina, Vijesti 0\nKadetski reprezentativci Bosne i Hercegovine danas imaju slobodan dan, a sutra ujutro putuju za Englesku gdje će učestvovati na Evropskom prvenstvu.\nPomoćni trener u stručnom štabu U-17 selekcije BiH Damjan Ratković smatra da će iskustvo stečeno na prethodna dva Eura biti od koristi u Engleskoj.\n„Velika stvar za igrače, kompletan stručni štab i Nogometni/Fudbalski savez Bosne i Hercegovine, državu je što smo nastavili kontinuitet plasmana na veliko takmičenje. Sigurno da će prethodno iskustvo nastupa na Šampionatima Evrope nama trenerima biti od koristi da igrače sto bolje pripremimo za ono što ih čeka u Engleskoj“.\nReprezentativci su u dobroj formi pred početak takmičenja na EP:\n„Svi igrači su zdravi, nemamo problema sa povredama i što je najbitnije igraju u kontinuitetu u svojim klubovima, te su veoma spremni i dobro motivisani došli na pripreme“, kaže Ratković i dodaje:\n„Očekuju nas u grupnoj fazi tri izuzetno zahtjevne utakmice i nadamo se da ćemo maksimalno iskoristiti pripremni period da dobro analiziramo predstojeće protivnike. U ovom turnirskom dijelu takmičenja svaki osvojeni bod je veoma bitan i ima svoju težinu. Ne bih izdvajao ni jednog protivnika, idemo od utakmice do utakmice, nadamo se da ćemo se predstaviti u najboljem izdanju“.\nDamjan Ratković očekuje da ova generacija igrača prođe grupnu fazu Eura.\n„Na prethodna dva Evropska prvenstva nismo uspjeli da prođemo grupnu fazu, moja su očekivanja da možemo ovaj put napraviti taj iskorak i da se plasiramo u četvrtfinale“.\nBiH kadeti sutra putuju u Englesku.\nBih Kadeti fudbal


Дан пословних информација у Неготину\nPočetna / Vesti / Dan poslovnih informacija u Negotinu\nTimočka 23/05/2021 | 15:04\tVesti, Ekonomija, Knjaževac, Timočka Krajina\nRegionalna agencija za razvoj istočne Srbije – RARIS u saradnji sa opštinom Negotin organizuje Dan poslovnih informacija koji će biti održan u maloj sali opštinske uprave u Negotinu, u utorak, 25. maja.\nNamenjen je potencijalnim i postojećim preduzetnicima iz opštine Negotin radi informisanja o detaljima od značaja za pokretanje i razvoj biznisa.\nDan poslovnih informacija će biti organizovan od 11:00 do 13:00 časova.\nRadi bolje organizacije termina i dodatnih informacija zainteresovani se mogu javiti opštini Negotin (Marijana Đorđević) na telefon 019/544-171, ili RARIS-u na telefon 019/426-427 (Boban Kostandinović) ili mejlom na msp@raris.org.\nPrethodna Zaječar: 6 novih slučajeva korone\nSledeća U Srbiji promenljivo oblačno, u većini mesta sa dužim sunčanim periodima i toplo


TotalCar.rs » Auta iz Kragujevca od marta preko Bara\nDo kraja ovog meseca predstavnici Luke Bar, italijanskog Fiata, kragujevačke fabrike i brodara trebalo bi da potpišu ugovor o izvozu Fiatovih automobila preko ove crnogorske luke, potvrdio je za Pobjedu predsednik barske opštine Žarko Pavićević, koji je pre nekoliko dana sa gradonačelnikom Kragujevca Veroljubom Stevanovićem potpisao sporazum o ekonomskoj saradnji dva grada. Taj sporazum predviđa i izvoz između 200.000 i 300.000 automobila godišnje iz Kragujevca preko Luke Bar.\nDelovi za te automobile ro-ro brodovima iz Italije stizali bi u barsku luku, potom željeznicom i kamionima transportovani do Kragujevca, gde bi bili sklapani i gotovi automobili ponovo vraćani u luku, preko koje bi se izvozili u svet.\nUgovor do kraja maja\nPredsednik barske opštine Pavićević i izvršni direktor Luke Slobo Pajović kažu da je taj posao skoro završena stvar, koja bi do kraja maja trebalo ugovorom da bude i ozvaničena.\n– Već u septembru ove godine prvi kontejneri sa delovima iz Italije bi trebalo da krenu preko barske luke za kragujevačku fabriku na sklapanje – kaže Pavićević.\nOn dodaje da su odgovorni ljudi iz Kragujevca lobirali da preko Luke Bar ide tranzit Fiatovih automobila jer je bilo drugih luka koje su bile veoma zainteresovane za ovaj posao.\nRealno je, kaže predsednik opštine, da proizvodnja automobila u Kragujevcu počne u februaru ili martu.\n– U kragujevačkoj fabrici procenuju da bi prve, odnosno 2012. godine moglo da bude izvezeno oko 80-90.000 vozila. Narednih godina očekuje se 200.000 do 300.000 vozila da bude sklopljeno i godišnje izvezeno preko crnogorske luke – kaže Pavićević.\nU ovom momentu je teško odgovoriti na pitanje koliko bi Crnoj Gori ostalo od kompletnog posla. Pavićević podseća da je prodajna cijena automobila fiat između 13.000 i 14.000 eura.\n– Kada se to pomnoži sa 200.000 dolazimo do cifre od 2,8 milijardi eura prometa na nivou godine – kaže predsednik opštine i obećava da će opština Bar učiniti sve da se ugovor potpiše i da posao što prije krene.\nDa je na pomolu veliki posao za Crnu Goru, Luku, Željeznicu, brodare, špeditere smatra i izvršni direktor Luke Slobo Pajović.\n– Luka Bar od ovog posla očekuje velike prihode. To je dobar posao i za Željeznicu, drumske prevoznike, špedicije, agenture, policiju, carinu ali i kompletnu državu – ističe izvršni direktor.\nU ovom momentu, kaže on, rano je za pouzdanu procenu koliko bi od ovog posla ostalo Luci.\nPrihod veći do 30 odsto\n– Očekujemo da bi to lučke prihode povećalo između 35 i 30 odsto, možda čak i više. Naši proračuni govore da bi se to kretalo od 2,5 do 3,5 miliona eura – kaže Pajović i dodaje da bi prve godine trebalo sedmično da ide 2.000 automobila.\nU kragujevačkoj zastavi, odnosno Fiatu trenutno se pripremaju za ovaj posao za koji bi delovi trebalo da počnu da stižu već u septembru. Procene govore da bi oko 60 odsto automobila do luke bilo transportovano vozom, a 40 odsto kamionima.\nPo sadašnjim informacijama oko 20 odsto izvoza Fiatovih automobila išlo bi za Ameriku, veliki dio za zemlje Mediterana, ali i za druge evropske i svjetske. Ovaj posao bi, po svim procenama, bio od interesa za obe države – Crnu Goru i Srbiju i Bar i Kragujevac.\nMontaža i u Baru?\nRazmišlja se i o otvaranju pogona u slobodnoj zoni u Luci Bar u kojima bi se montirali neki sitniji delovi na Fiatovim vozilima.\n– U planu je montiranje protivpožarnih aparata, rezervnih guma, alata… Na taj način bi se mogao zaposliti određeni broj radnika – kaže Pavićević.\n– U ovom momentu je rano – kaže Pavićević – da govorimo o tome koja firma bi to mogla da radi montiranje u Baru.\n– Sigurno je da bi bio raspisan tender i za taj posao jer Fiat ne bi smio niti želio da se „igra“ davanjem posla kompanijama koje nesu poznate – objasnio je on.\nPosao i za brod „Sveti Stefan“\n– Deo delova za Fiatove automobile iz Italije će u Luku Bar dovoziti i brod „Sveti Stefan“ – kaže Pajović.\nTaj posao bi, kako se sada orjentaciono očekuje, trebalo da počne u septembru ove godine.\nIzvršni direktor Luke objašnjava da će Italijani uvesti dodatne brodove ukoliko „Sveti Stefan“ ne bude mogao da osvoji kompletan posao.\nAutor: Mira Milović / Izvor: Pobjeda


SLIJEDE NAJŽEŠĆI PRITISCI NA BEOGRAD DO SADA | SRNA\nSLIJEDE NAJŽEŠĆI PRITISCI NA BEOGRAD DO SADA\nBEOGRAD, 3. MAJA /SRNA/ - Ministar spoljnih poslova Srbije Ivica Dačić ocijenio je da se priprema teren da se izvrši totalni pritisak na Srbiju u vezi sa Kosovom i Metohijom, koji će u naredna dva mjeseca biti žešći nego ikad ranije.\n"Do jula, kada bi trebalo da se održi novi samit u Parizu, Srbija i predsednik Aleksandar Vučić biće pod strahovitim pritiskom. Na sve moguće i nemoguće načine pokušaće da nas slome, da nam oslabe poziciju, da dođu do toga da Srbija izgubi, a Priština dobije sve", naveo je Dačić u autorskom tekstu za "Srpski telegraf".\nOn je ukazao da će nastavak pregovora Srbije o ulasku u EU biti uslovljen zahtjevom da Beograd uvede sankcije Rusiji i da se odrekne partnerstva sa Kinom.\n"Pod parolom brige o našim građanima pokušaće da nam zatvore sva vrata. Međutim, to im neće proći! Ne dok Srbija ima ovu vlast koja ima prijatelje u Moskvi i Pekingu, ali i u Berlinu, Parizu, Vašingtonu, Briselu. To da imamo prijatelje, svi su mogli da vide u Pekingu, gde se Vučić sastao sa liderima Kine i Rusije Si Đinpingom i Vladimirom Putinom. To, priznaćete, ne može baš svako da uradi", istakao je Dačić.\nOn je podsjetio da Peking i Moskva pružaju bezrezervnu podršku Beogradu kada je riječ o Kosovu i Metohiji.\n"To je naš vetar u leđa. To je naša garancija da u UN nikakav Haradinaj, Tači, niti Pacoli ne mogu da slome Srbiju i Srbe", poručio je šef diplomatije Srbije.\nPrema njegovim riječima, dobro je da ima sastanaka kakav je bio samit u Berlinu jer se time smanjuju mogućnosti incidenata ili napada na Srbe.\n"Srbija ima šansu, ali nas, kao što je rekao predsednik Vučić, čeka teško vreme, mnogo problema i velika borba. Samo ako budemo složni i jedinstveni oko jednog od najvažnijih nacionalnih pitanja, uspećemo. Podrška prijatelja je dobrodošla, ali mi smo ti kojima su srpski interesi na prvom mestu i koji se borimo za njih", istakao je Dačić.


Ukoliko se ostvare procjene IOM-a, BiH može biti samo koridor /VIDEO/ - NTV Arena Bijeljina\nNakon što je Turska otvorila svoje granice prema EU-u, Erdogan je izjavio da su se stotine hiljada ljudi uputile prema Evropi i da će ta brojka prerasti u milione. Ako dođe do tog talasa, moraće sve bezbjednosne agencije da se angažuju, te da BiH u tom slučaju može biti samo koridor za prolaz migranata.\nSituaciju sa migrantima koja je vrlo ozbiljna, može da spriječi samo Turska, smatra stručnjak za bezbjednost Zoran Dragišić.\nDragišić očekuje da će se Mađarska i Hrvatska postaviti tvrdo prema migrantima kao 2015. godine i uostalom sve vrijeme migrantske krize, što može stvoriti ozbiljne probleme u BiH.\nPodrška graničnoj službi BiH stiže i iz Mupa Srpske. Načelnik Uprave policije MUP-a Srpske Dalibor Ivanić poručuje da treba zaštiti istočnu granicu. Ministarstvo unutrašnjih poslova pruža podršku Graničnoj policiji BiH u oblasti ilegalnih migracija sa 104 policajca. Taj broj biće povećan na istočnoj granici BiH ukoliko se procijeni da se situacija usložnjava, rekao je Ivanić.\nTags: bih, migranti, rs, zemlja\nPrazno, neoznačeno ili prekriženo 80 odsto nevažećih listića


Omladinski hor Zenica u petak izvodi mjuzikl “Duša Sarajeva”\nDaliborka Pejić, 10/12/2019\nPremijera mjuzikla “Duša Sarajeva” u izvođenju Omladinskog hora Zenica najavljena je za petak, 13. decembar na Velikoj sceni Bosanskog narodnog pozorišta Zenica (BNP).\nBNP je i partner u tom projektu, u kojem će solisti biti članovi tog hora Merima Mustafić i Ajdin Huskić, a kao gosti će nastupiti i hor Univerziteta Zenica te glumica BNP-a Sabina Kulenović.\n“Na inicijativu članova našeg hora htjeli smo ovim mjuziklom da prikažemo smrt mladih ljudi u proteklom ratu u Sarajevu. Asocijacija je, naravno, na smrt dvoje poznatih mladih ljudi, Boška i Admire, ali to je samo asocijacija. Ovo je ipak univerzlana tema, jer niko nije zapisao koliko je takvih mladih parova poginulo u BiH”, kazao je na današnjoj pres-konferenciji dirigent i osnovač zeničkog hora Milenko Karović.\nOn je napomenuo da je, nakon mjuzikla “Hanka”, “Duša Sarajeva” drugi takav projekt u zadnje dvije godine koji su zajednički realizirali s BNP-om.\nDirektor BNP-a Hazim Begagić podvukao je da svih 27 godina, koliko postoji Omladinski gradski hor Zenica, intenzivno sarađuje s BNP-om.\n“Ta je saradnja i prirodna. Svih tih godina nijedna njihova priredba ili koncert, da li bili realizirani u saradnji s BNP-om ili ne, nije raelizirana izvan prostora BNP-a Zenica. Veseli nas da Omladinski hor u muzici čini ono što naša Dječija, omladinska i lutkarska scena čini u oblasti dramske umjetnosti”, istakao je direktor Begagić.\nSretni su, kaže, što su u skladu s mogućnostima dali doprinos u realizaciji novog projekta Omaldinskog hora.\n“Izazov je bio poistovijetiti se s ratnim dešavanjima u Sarajevu. Uz pomoć Sabine Kulenović, mislim da smo te scenske momente i karakterne crte uspjeli prenijeti. Bilo je jako interesantno raditi scenske pokrete i same emocije koje trebaju da se dešavaju na sceni, a koje će publika, sigurna sam, vidjeti”, navela je solistica Mustafić.\nZenički plesač i koreograf Semir Šerić-Šera, koji je uradio koreografiju za mjuzikl, istakao je da dugo nije imao teži i kompleksniji projekt.\n“U isto vrijeme nisam nikada imao ni draži zadatak, jer ovo je prvi put da se ova priča, koja je opštepoznata, izvede na bilo kojoj sceni “, napomenuo je on.\nTags #Bosansko narodno pozorište Zenica #Mjuzikl "Suša Sarajeva"


Tepić: Nema saradnje sa Ljajićem, Ugljaninom i Zukorlićem - Radio Sto Plus\nTepić: Nema saradnje sa Ljajićem, Ugljaninom i Zukorlićem\nNosilac liste “Ujedinjeni za pobedu Srbije” Marinika Tepić poručila je danas u Novom Pazaru da nakon izbora nije moguća bilo kakva saradnja sa liderima bošnjačkih partija Rasimom Ljajićem, Sulejmanom Ugljaninom i Usameom Zukorlićem.\n“Koliko ja znam oni su u direktnoj saradnji sa Srpskom naprednom strankom, a s obzirom da je naš stav da nema koaliranja sa SNS-om i strankama režima, onda nema saradnje ni sa njima, ni na koji način, ni direktno, ni indirektno”, kazala je Tepić.\nOna je, zajedno sa ostalim predstavnicima te koalicije, među kojima je bio i Dragan Đilas, razgovarala sa građanima Novog Pazara i predstavila im program u četiri tačke za Srbiju i ovaj region.\n“Prenerazio me ogroman odliv mladog stanovništva, Novog Pazara i Sandžaka. Prioritet svih prioriteta je da zaustavimo ekonomsku migraciju, odlazak mladih trbuhom za kruhom u jednom pravcu. Novi Pazar je nekada bio najmlađi grad u Evropi, ne znam koliko je to tačno danas”, rekla je ona.\nDodala je da će se nakon izbora zalagati za usvajanje zakona o lustraciji, poreklu imovine i specijalnom antikorupcijskom tužiocu, reviziji svih ekonomskih aranžmana, pre svih sa Kinom, stavljanje građana na prvo mesto i zaštitu životne sredine.\n“Ukoliko to ne učinimo za šest meseci, u potpunosti ćemo se povući iz politike”, poručila je.\nTepić je pozvala građane Novog Pazara i Sandžaka da se ohrabre i podrže listu “Ujedinjeni za pobedu Srbije” jer je, kako je istakla, vreme za promene iz korena.\n“Ne želimo da pričamo ono što svi znaju, svi u Novom Pazaru znaju kako žive, ko je vlasnik pola grada, kome je bolje, a kome gore. Ne treba mi da dođemo i da vam pričamo kako vam izgledaju novčanici, frižideri ili penzije”, izjavila je ona.\nNa naše pitanje zašto su stranke sa njihove liste manje aktivne u ovom delu Srbije, Tepić je odgovorila da to nije tačno i da se njihove aktivnosti „ne vide jer vlada medijski mrak“.\n5 marta, 2022 u 3:33 pm\nA jel bio Ponos „Oficircina“ ? Ponos OFICIRCINA je dobar…


"Sigurne i redovne penzije nemaju alternativu"\nPredsednik Partije ujedinjenih penzionera Srbije (PUPS) Milan Krkobabić i predsednik Saveza penzionera Srbije Andreja Savić saglasili su se da sigurne i redovne penzije, koje prate rast zarada u javnom sektoru, svi oblici društvenog standarda i, pre svega, lično dostojanstvo najstarijih nemaju alternativu, saopšteno je.\n„To je usaglašeni poziv na akciju za sve odbornike PUPS-a, njih 110 u lokalnim samoupravama, za odborničke grupe u većim gradovima uključujući i Beograd, Pokrajinsku skupštinu i poslaničku grupu ‘PUPS TRI P’ trećoj po snazi u Skupštini Srbije“, navodi se u saopštenju.\nNa godišnjoj skupštini najbrojnije penzionerske organizaciji u državi, koja je danas održana u Beogradu, Krkobabić je najavio da će poslanički klub “PUPS Tri P” uskoro pokrenuti inicijativu za korekciju Švajcarske formule.\n„Suština te korekcije je u tome da penzije ne gube trku sa zaradama, odnosno da prosečna penzija ne bude niža od 50 procenata prosečne zarade“, kazao je on.\nU saopštenju se navodi da je neophodnost korekcije Švajcarske formule, za koju se zalažu i PUPS i Savez penzionera Srbije, svojevremeno u razgovoru s liderom PUPS-a podržao predsednik Srbije Aleksandar Vučić.\n„Vrata PUPS-a su otvorena za sve penzionere, zaposlene, poljoprivrednike za sve one kojima je pomoć neophodna. U naša 134 opštinska odbora svi mogu da dođu bez poziva, da kažu svoje mišljenje, kritiku i sugestiju, ali i svoj predlog, a mi ćemo da ih strpljivo saslušamo i argumentovano da im odgovorimo. Spreman sam i za direktan pojedinačan razgovor sa svakim od njih“, rekao je lider PUPS-a.\nKrkobabić je dodao da ono što na tim razgovorima bude dogovoreno biće obavezujuće za buduće delovanje PUPS-a u skupštinama na svim nivoima.\nAndreja Savić/milan krkobabić/penzije/penzioneri/pups/savez penzionera srbije/švajcarska formula\n12/09/2020 | 09:38\nNemački proizvođač kamiona najavio 9.500 otkaza, čak tri fabrike staju


S Ravne gore u Angolu - Ozonpress :: internet portal\nTag: Angola, Jomil, Jovan Čeković\nJedna od poseta delegacije Angole kompaniji Jomil\nDeo rukovodstva beogradske kompanije Jomil, zatekli smo, proteklog vikenda, U koštunićima pod Ravnom gorom, gde kompanija poseduje turističko-rekreativni centar i kapacitete za preradu voća i povrća. Od Jovana Čekovića, predsednika kompanije, doznajemo za nove projekte Jomila u Africi. Osim uspešna tri servisa u službi Ministarstva odbrane Republike Angole, koji uspešno rade, i stadion od 25.000 gledalaca koji grade u Luandi, ova kompanija proširuje poslove u ovoj afričkoj zemlji i na proizvodnju hrane.\n– Drastično pojeftinjenje nafte otanjilo je državni budžet, kriza je pogodila i poljoprivredu, pa se Angola opredelila da ulaže u vlastitu proizvodnju za ishranu stanivništva. Ponudili smo im tri projekta i očekujemo da uskoro budu prihvaćena, a mi ćemo učiniti sve da budu završena do kraj agodine. Gradićemo farme za tov bikova i pilića, uz njih i klanice, kao i fabriku za preradu paradajza koji je u Angoli veoma kvalitetan, kaže Jovan Čeković, predsednik kompanije.\nOve godine biće podignuto ogledno tovilište sa 150 bikova u turnusu. Potom će uslediti još pet-šest takvih tovilišta i klanica. Uporedo se gradi i farma za uzgoj pilića, kapaciteta 15.000, a uz farmu i linija z apreradu živinskog mesa – petsto pilića svakog sata. Najzad, gradiće se i fabrika kečapa koja će, svakog sata, prerađivati od trista do petsto kilograma paradajza. Vrednost navedene insvesticije je oko 15 miliona dolara. Četvrti projekat Jomila je učešće u isporuci metalnih, nerđajućih stubova, vrednih oko 30 miliona dolara, za dalekovod kojim će se dopremati električna energija za farme, klanice i fabriku kečapa.\nNije zanemarljiva ni činjenica da će od realizacije ovih projekata imati koristi više srpskih firmi i stručnjaka, dok će se obuka angolskih kadrova obavljati na beogradskim fakultetima – Veterinarskom i Poljoprivrednom.


2025. godina je godina nezavisnosti Republike Srpske\n2025. godina je godina nezavisnosti Republike Srpske\nPiše: Brano Miljuš\nOvih dana je jedna kratka nota sa objavljenog američkog portala proizvela ogromnu medijsku pažnju u oba entiteta složene nam države. Reč je o proceni da bi do 2025. godine i Republika Srpska mogla postati nezavisna država.\nU Sarajevu ovakva hipotetička pretpostavka i dalje izaziva zebnju. U Banjaluci ona dodatno proizvodi, odavno već stvoreno većinsko raspoloženje, da blokadu reformskog procesa na putu BiH u Evropsku uniju, možemo prevazići jedino privrednim osamostaljivanjem entiteta i uz iskrenu podršku saveznika, za koje se Republika Srpska mora boriti na svetskom tržištu kapitala i interesa i to pre svega svežim i dobro osmišljenim samostalnim projektima od zajedničkog interesa. Za takve projekte su potrebni eksperti koje Republika Srpska ne ceni i ne dovodi na ključna mesta na kojima bi mogli biti od velike koristi. Nismo se već deset godina mogli izboriti za ključne pozicije u Venecijanskoj komisiji, Evropskom komitetu za sprečavanje mučenja i neljudskog i ponižavajućeg tretmana ili kažnjavanja (ECRT), Evropskoj komisiji za borbu protiv rasizma i netolerancije (ECRT), kao ni kandidata za listu sudije u Evropskom sudu za ljudska prava, pogotovo ne za kandidate u međunarodnim finansijskim institucijama. U DKP smo kao i u Ministarstvu za inostrane poslove uskraćeni za bolje pozicije i eksperte koji bi mogli znanjem i iskustvom izneti projekte od interesa za RS. A sve to predstavlja onaj deo trnovitog i složenog puta, ka pribavljanju međunarodno pravnog i stručnog kapaciteta neophodnog kada pribavite sve ostale uslove za nesmetano osamostaljivanje. To samo potvrđuje da su naše političke elite, sa tek pojedinačnim izuzecima više državovoljne a manje državotvorne i da im u tom pogledu treba mnogo stvaralačke ambicije i više političke kulture. Ovde pod političkom kulturom podrazumevamo njeno uže značenje da bismo potencirali i psihološka usmerenja većine ljudi u Republici Srpskoj, koja nisu bez značaja u smislu, obrazac orjentacije i putokaza za sledeće izbore političkim elitama i partijama a koji su, sva politička istraživanja o tome govore, iskazana u verovanjima, nadanjima i novim vrednostima.\nPolitička kultura se i razlikuje od javnog mjenja koje takođe nije bez značaja, po tome što je oblikuju trajne vrednosti, a ne dnevno reagovanje ljudi na ideju određene politike o referendumu o nezavisnosti. Te trajne vrednosti se ovaplođuju kroz dobre projekte pojedinaca-entuzijasta, koji imaju energiju da u teškim vremenima zametnu realizaciju mnoštva izuzetno važnih projekata, kakav je recimo Andrić-grad ili Bodiroga kamp, ili Banjaluka bez granica, proizvodnja zdrave hrane, ili fond Sveti Vukašin, Eparhije u Trebinju ili Bjeljinske preduzetničke ofanzive porodičnih preduzeća ili Grmečke koride, koja ponovo 3. i 4. avgusta nije održana na Grmeču gde joj je mesto.\nSamo politički neinteligenti mogu besramno napadati Kusturicu za njegov projekat koji je deo napretka Republike Srpske. Isto tako treba stati iza svakog projekta i ličnosti koja ga nosi ako donosi opšte dobro za Republiku Srpsku bez obzira kojoj političkoj opciji ta ličnost pripadala. Samo jaka Republika Srpska može zaštititii Srbe iza entitetske linije od onoga što se tamo nažalost dešava i kada je u pitanju njihova nezaposlenost i marginalizacija svake vrste.\nPokušaj da se na Grmeču osnuje zemljoradnička zadruga sa donacijom od stotinjak koza, plodnih krmača i drugog blaga, naprosto nije uspeo jer je neko sprečio zapošljavanje na ovaj način ali niko nije ispitao ko je zapravo to blago otuđio, niti je to kvalifikovano kao kriminalna radnja i deo hegemonije veće žrtve u ime čijih ciljeva nije ni prestalo skrnavljenje groblja na Šušnjaru u Sanskom Mostu. Tako se ova vrsta hegemonije iza entitetske linije pretvara postepeno u sposobnost one tamo entitetske političke elite koja kao alternativu nasilju, vlast vrši tako što iznuđuje pristanak na sve onih ojađenih Srba koji nemaju ničiju zaštitu niti pomoć. Tako nam politička kultura ili nekultura može da posluži kao indeks zdravlja demokratije ali ne može se smatrati sredstvom podrške stabilnoj, civilizovanoj demokratskoj vladavini. A da tako nebi bilo moraćemo i mi da se ponašamo nacionalno-pragmatično i sve naše male projekte koordiniramo sa velikim projektom-2025.\nZa takve aktivnosti u svetu imamo najbolji primer Irsku. Ova mala država je članica Evropske unije, ali nikada nije priznala granicu sa Velikom Britanijom. Ona takođe ne skriva ni od velikih ni malih država da Severnu Irsku smatra svojom otrgnutom teritorijom i da će u skladu sa novom geopolitičkom realnošću raditi u prilog osamostaljenja. Na nama je da što pre prestane front obračuna, omalovažavanja i napada vlasti i opozicije i da se što pre postigne unutrašnji konsenzus o strateškim pitanjima i za definisanje ekonomske razvojne i kulturne politike prilagođene sve zahtevnijim okolnostima u svetu. I da se preispitaju entitetske linije, ne samo zato što nisu pravedne nego i zato što kvantitativno nisu usaglašene sa slovom Dejtona. Proverimo naše interese sa raspoloženjem grmečlija ovog vrelog avgusta ako smem biti lokalpatriota bar za tren i doćićemo do istih zaključaka da je uslov svih uslova bio i ostao – dobro definisanje i validna artikulacija sopstvenih interesa od strane domaće političke elite i uporan i strpljiv rad na unutrašnjem konsenzusu na strateškim pitanjima ako hoćemo da i projekat-2025 bude i ranije uspešno realizovan.


Niška televizija » „Golubovi“ na Čairu\n„Golubovi“ na Čairu\nObjavljeno 09.05.2014. 11:10\nPosle dva uzastopna remija, fudbaleri Radničkog pokušaće da ostvare pobedu. U okviru 28.kola Jelen super lige na Čairu će gostovati Spartak. Niški superligaš će protiv subotičkih „golubova“ nastojati ne samo da osvoje tri boda, već i da se iskupe pred najvijačima za nekoliko slabih izdanja ovog proleća u Nišu. Subotnja utakmica počeće u 19 časova.\nU isto vreme, dakle u subotu od 19 časova, u Hali „Čair“ počeće susret poslednjeg kola Super lige za rukometašice izmedju Naise i Radničkog iz Svilajnca. Nišlijke su odavno osigurale četvrto mesto i novi izlazak u Evropu, pa je duel sa Radničkim možda prilika za trenera Svetislava Jovanovića da pruži veću minutažu mladjim rukometašicama.\nU „plej ofu“ rukometnih superligaša na redu je 7.kolo. Železničar će u nedelju u „Šumicama“ biti gost beogradske Crvene zvezde. Oba tima imaju po četiri boda i direktni su rivali za plasman koji vodi na evropsku scenu. „Želja“ će biti oslabljen neigranjem kažnjenog Darka Đukića, dok će se u tim vratiti Gvozden Denić.Inače, posle pobede Radničkog u Kragujevcu protiv Metaloplastike(27:19), poznati su parovi polufinala Kupa Srbije. Železničar će igrati sa Vojvodinom, a Radnički protiv Crvene zvezde.\nU okviru polufinala „plej ofa“ Prve futsal lige Srbije niškim Kopernikus vidrama u subotu , od 19 časova, predstoji revanš u Zrenjaninu protiv SAS Marba. U prvoj utakmici niški tim je bio je bolji i pobedio je sa 3:2. Sada će Zrenjaninci imati prednost domaćeg terena, ali niški tim je već više puta pokazao da i te kako može da bude uspešan u gostima.\nU Srpskoj fudbalskoj ligi –istok oba niška kluba biće u ulozi domaćina. Pobednik gradskog kupa Car Konstantin u nedelju, od 11 casova, na Bubnju će dočekati Radnički iz Svilajnca, a istog dana od 16.30, na stadionu Železničara, sastaće se Sinđelić i Radnički iz Pirota.\nDobrim rezultatima pažnju niške sportske javnosti zaslužili su i niški ragbisti. Imperatori će posle tri startne pobede, u 4.kolu, u nedelju, gostovati u Inđiji, gde ih dočekuju Indijansi.


Horoskop za 6. novembar 2018.\nTelegraf\t06.11.2018 08:54\nPOSAO: Moguće je da ćete tokom današnjeg dana imati neke nepovoljne okolnosti koje će se negativno odraziti na vaš posao.\nLJUBAV: Potrudite se da pokažete voljenoj osobi svoja iskrena osećanja i spremnost da joj se posvetite.\nZDRAVLJE: Probava vam je veoma osetljiva.\nPOSAO: Lako možete doći do nesporazuma sa kolegama koji bi trebalo da vam pruže pomoć po pitanju nekog posla.\nLJUBAV: Možete da očekujete zanimljive okolnosti i priliku da dođete do novog poznanstva.\nZDRAVLJE: Muče vas problemi sa kašljem.\nPOSAO: Promenljivo stanje vlada u vašem poslovnom okruženju. Moguće je da imate osećaj da je stabilnost vašeg radnog mesta ugrožena na neki način.\nLJUBAV: Uskoro ćete imati priliku da ostvarite bolji odnos i komunikaciju sa svojom simpatijom.\nPOSAO: Nemate dovoljno koncentracije i niste spremni da se maksimalno posvetite svom poslu danas.\nLJUBAV: Pojavila se nova osoba u vašem životu, ali kao da niste spremni da napravite prvi korak kako bi joj pokazali svoja osećanja.\nPOSAO: Trudite se da pokrenete nova dešavanja na polju posla, ali postoje okolnosti koje vam sada jednostavno ne idu u prilog.\nLJUBAV: Očekuje vas zanimljivo poznanstvo sa osobom koja će postati veoma značajna za vaš ljubavni život uskoro.\nZDRAVLJE: Nema većih problema sa zdravljem.\nPOSAO: Moguće je da vam je motivacija na veoma niskom nivou i da ne osećate da ste spremni da se posvetite svom poslu.\nLJUBAV: Imate utisak da partner želi promene i da više nije srećan pored vas. Moguće je da se i vi često tako osećate.\nPOSAO: Ne odustajete od svojih ideja i spremni ste da date sve od sebe kako biste mogli da ostvarite zacrtane ciljeve.\nLJUBAV: Nije vam lako da se pomirite sa osobom do koje vam je stalo. Moguće je da vas ponos i inat koče najviše.\nZDRAVLJE: Prijaće vam fizička aktivmost.\nPOSAO: Uz dovoljno kreativnosti ćete naći rešenje za neki problem koji vas na poslovnom planu opterećuje već duže vreme.\nLJUBAV: Imate prevelika očekivanja i niste sigurni na koji način da se postavite prema partneru.\nPOSAO: Nemate dovoljno strpljenja i zbog brzopletosti veoma lako pravite nove greške na poslovnom planu.\nLJUBAV: Trenutno niste zainteresovani za početak nove veze iako imate udvarača koji je prilično uporan.\nPOSAO: Moguće je da će vam se neočekivano pojaviti ponuda za novi posao. Potrebno vam je vreme da o tome razmislite.\nLJUBAV: Očekuje vas povoljan dan za odnos sa voljenom osobom. Ako ste imali neke nesuglasice, rešićete ih.\nPOSAO: Možete da očekujete značajno poboljšanje kada je u pitanju polje finansija. Pred vama je jako dobar period.\nLJUBAV: Moguće je da razmišljate o nekom konkretnijem koraku, promeni i početku zajedničkog života sa voljenom osobom.\nPOSAO: Imate poverenje u svoje saradnike i spremni ste da im prepustite jedan veliki deo važnog posla.\nLJUBAV: Dolazi vam novo poznanstvo koje će na vas ostaviti jak utisak. U pitanju je osoba prema kojoj ćete odmah osetiti fatalnu privlačnost.


Upitan legitimitet izabranih institucija\nPriština posle izbora, skidanje izbornih plakata, decembar 2010\nParlamentarni izbori 12. decembra na Kosovu stavili su pod sumnju mandat i legitimitet institucija koje će proizaći iz tog procesa.\nTrenutno, dve najveće partije na Kosovu, Demokratska partija Kosova, Hašima Tačija, i Demokratski savez Kosova, Ise Mustafe, imaju suprotna razmišljanja o tome.\nDok se DPK angažuje da buduće institucije imaju četvorogodišnji mandat, DSK, osporavajući regularnost izbora, insistira na novom izbornom procesu koji bi mogao da se održi na jesen ove godine.\nPored toga, ostale političke partije upozoravaju da se, ukoliko se u međuvremenu ne dese izborne reforme, i tokom sledećih mogućih izbora mogu ponoviti nepravilnosti od 12. decembra.\nBesnik Tahiri iz Alijanse za budućnost Kosova kaže da postoji nekoliko procesa kroz koje Kosovo mora da prođe pre nego što eventualno bude došlo do novih izbora.\n“Veoma je važno da se održi popis stanovništva, da se izvrše reforme Zakona o izborima, te da se onda putem jednog političkog okruglog stola odluči o daljim koracima”, kazao je Tahiri.\nPotrebne politički nezavisne institucije\nSa druge strane, pokret Samoopredeljenje naglašava važnost nezavisnih kredibilnih institucija bez političkog uticaja.\nGlauk Konjufca iz ovog pokreta navodi da će, ukoliko se Centralna izborna komisije i ostali izborni organi ne osamostale, izbori ponovo biti manipulisani, bez obzira kada se budu desili.\n“Ukoliko Kosovo ne uspe da stvori ove institucije, koje bi bile politički nezavisne, bez ijednog člana iz redova političkih subjekata, onda bi mogli da računamo da Kosovo možda može da održi jedan slobodan i demokratski izborni proces”, navodi Konjufca.\nDok Ibrahim Makoli iz Alijanse novo Kosovo ocenjuje da se novi izbori mogu dogoditi ukoliko Centralna izborna komisija i Žalbeno veće konstatuju da su nepravilnosti bile toliko velike da su oštetile ceo proces.\n“Ako ove vlasti odluče da su nepravilnosti bile te prirode, pa se ne mogu stvoriti stabilne i kredibilne institucije, onda ne preostaje ništa drugo sem da se ponovo održe izbori”, kaže Makolli.\nDemokratska partija Kosova je izbore 12. decembra ocenila “čudom”, u pozitivnom smislu, obećavajući da će oformiti novu vladu odmah nakon sertifikacije izbornih rezultate. Dok DSK izborni proces smatra izmanipulisanim i nepravilnim, koji će na startu osporiti legitimitet buduće vlade.


Rekonstrukcija projekta prve žene-arhitekte u Srbiji - GRENEF\nGradski menadžer Goran Vesić obišao je radove na rekonstrukciji Malog stepeništa na Kalemegdanu koji će, kako je najavio, biti završeni do kraja juna. Zahvaljujući Turskoj agenciji za investicije i razvoj TIKI, koja je investirala u obnovu nekoliko objekata kulture u Beogradu, Beograd će imati rekonstruisano Malo stepenište na Kalemegdanu, koje je izgrađeno po projektu prve žene-arhitekte u Srbiji Jelisavete Načić, rekao je Vesić i naveo da radovi koštaju 17 miliona dinara.\nGrad Beograd poslednjih godina zaista puno ulaže u rekonstrukciju objekata kulture, istakao je on i naveo da je samo na Kalemegdanu, takođe, zahvaljujući agenciji TIKA, obnovljeno Damad Ali-pašino tulbe i česma Mehmed-paše Sokolovića. „Ono što nas čeka sledeće godine, što će finansirati Republika, to je obnova paviljona ‘Cvijeta Zuzorić'“, rekao je Vesić i dodao da je to prvi galerijski prostor koji je napravljen u Beogradu, te da projekat za njegovu obnovu radi Zavod za zaštitu spomenika kulture grada Beograda.\nMalo stepenište, Kalemegdan, Beograd\nRadiće se i obnova Velikog stepeništa na Kalemegdanu, rekao je gradski menadžer i dodao da će se u dogovoru sa predsednikom Srbije Aleksandrom Vučićem, koji je za to posebno zainteresovan, raditi na obnovi Sahat kule koja je u „lošem stanju i veoma je važno da bude obnovljena“. „Na samom Kalemegdanu decenijama nije bilo više radova i na taj način pokazujemo da smo vlast koja ozbiljno vodi računa o kulturi, o Kalemegdanu kao biseru naše kulture i koja smatra da spomenike kulture treba sačuvati“, rekao je Vesić.\nInače, za potrebe rekonstrukcije Malog stepeništa Zavod za zaštitu spomenika kulture grada Beograda je pokrenuo otvaranje kamenoloma u Ripnju, koji je bio zatvoren poslednjih 30 godina, kako bi se dobio kersantit – orginalni kamen od koga je i sačinjeno stepenište kada je izgrađeno 1903. godine.


Ekskluzivno iz centrale turskog nogometnog diva: Dogovorena saradnja Mladosti i Galatasaraya na svim nivoima! – Kakanj Info\nNaslovna / Ekskluzivno / Ekskluzivno iz centrale turskog nogometnog diva: Dogovorena saradnja Mladosti i Galatasaraya na svim nivoima!\nPrema potvrđenim informacijama članova delegacije FK Mladost Doboj Kakanj u sastavu; Adi Durmić, Vahidin Goga, Amar Mušija i predsjednik kluba FK MLADOST Mensur Mušija danas (ponedjeljak 31.10.2016) je konačno i nakon šekulacija, konkretno dogovorena saradnja sa velikim istanbulskim Galatasarajem, te kako su naveli\n„na svim nivoima“.\nPrema tome to znači da će između Galtasaraya i FK Mladosti doći do uzajamne podrške svim projektima “mladostašu”na međunarodnom planu, razmjena igrača, posjete svih selekcija dva kluba, dodatna obučavanja i prilika za usavršavanje dobojskog kluba, njegovih trenera, posudba igrača, kupovina igrača, promocija i mogućnost transfera, kampova za timove i sve što redovno rade svjetski nogometni klubovi.\nPreko facebooka kontaktirali smo delegaciju iz dobojskog mladostaša koja je u pomenutom sastavu zajedno sa našim kakanjcem Adijem Durmićem koji je inače konzul BiH u Turskoj i saznali da je ovom projektu podršku dao i prijatelj kakanjske delegacije po imenu Bor Ozdemir.\nNaime, konkretan rezultat ove posjete delegacije koja je boravila je u štabu ovog i svjetskog i turskog kluba je da je „dogovorena saradnja između dva kluba na svim nivoima“ a isto su potvrdili i samo članovi delegacije.\nZa kakanjinfo.com je potvrđeno da je nakon što je Galatasaraj inicirao ovaj susret u ime saradnje jednog Premierligaša i uspostavljanje saradnje sa turskim divom Galatasarayem, kao prvi konkretan korak saradnje, dogovorena su gostovanja svih omladinskih selekcija dobojske Mladosti ovom turskom klubu kao i druge aktivnosti koje ćemo spomenuti kada se pomenuta delegacija vrati sa puta i otkrije više detalja sa službene posjete.\nPrethodni Sjednica Kolegija SDA u Sarajevu o svjedočenju Fahrudina Radončića na Kosovu\nSljedeće JU KSC & Raiffeisen banka sa kakanjskim osnovcima obilježili Svjetski dan štednje!


LSV: Čekićanje fabrike vode | ZR KLIK\nPolitika- Liga socijaldemokrata Vojvodine poklonila je predstavnicima naprednjačke vlasti i investitora izvršioca usluge prečišćavanja vode u Zrenjaninu, čekić i paket vode.\n„Povod je izjava predstavnika investitora od 26. juna u kojoj je rekao da će, ukoliko do polovine oktobra ne bude obezbeđena isporuka zdrave pijaće vode, čekićem razbiti postrojenje. Tom prilikom predsednica Vlade Republike Srbije Ana Brnabić je obećala da će Zrenjaninci vodu dobiti do 10. jula. Kao što svi vidimo, to se nije dogodilo. Na ovaj način želimo da pomognemo da se bar jednom održi reč data građanima Zrenjanina. Ova izjava jasno oslikava situaciju u vezi sa obezbeđivanjem zdrave pijaće vode građanima – predstavnici neodgovorne i nesposobne vlasti i investitora već godinama obećavaju u prazno i do te mere su bahati da daju i izjave poput premijerkine da je situacija u vezi sa vodosnabdevanjem „suluda“ i ove o razbijanju fabrike čekićem. Predlažemo da čekićem kojim smo im poklonili ili poprave postojeće postrojenje ili, ako su toliko zaglibili u nerešive probleme, održe reč datu u junu, razbiju postrojenje i krenu priču od početka ukoliko je to jedini način da Zrenjaninci i Zrenjaninke konačno dobiju zdravu pijaću vodu. Pored čekića obezbedili smo im i flaširanu vodu da se okrepe dok budu čekićali fabriku vode koja građanima ne isporučuje zdravu pijaću vodu. Podsećamo, rokovi za izgradnju fabrike vode, koje je naprednjačka vlast objavljivala, probijani su nebrojeno dugi niz godina. Naime, 2014. godine naprednjačka vlast poništava ugovor sa nemačkom firmom „VTE Vasertehnik“ i potpisuje drugi, za prečišćavanje vode za piće, sa privatnom kompanijom „Grupo Zilio“. Iako je ugovorom predviđeno da sve troškove održavanja snosi privatni vlasnik, neodgovorna vlast izdvojila je oko sto miliona dinara građana Zrenjanina samo u poslednjih godinu dana. U međuvremenu je promenjena i vlasnička struktura u firmi investitora, pa je sad sve maglovito i oko toga ko ustvari gradi postrojenje“, navodi se u saopštenju Gradskog odbora Lige socijaldemokrata Vojvodine Zrenjanin.\nLiga socijaldemokrata Vojvodine podseća da i dalje ostaju otvorena pitanja kada će građani Zrenjanina dobiti zdravu pijaću vodu i koliko će građane Zrenjanina koštati voda i poziva predstavnike vlasti i investitora da, umesto što daju teatralne izjave, daju odgovor na ova pitanja.


Rapid prototyping - 3D Republika\nSmisli, Nacrtaj, Modeluj, Štampaj – Od ideje do prototipa u 4 osnovna koraka\nVerovatno i najteži korak u ovom procesu. Pogotovu što tehnologija 3D štampe otvara mogućnosti koje pomeraju granice razmišljanja u pogledu bilo kakvog proizvoda.\nPogledajmo za trenutak našeg prijatelja Filipa. Filip je pokrenuo posao proizvodnje dental implanta i razmišlja o tome na koji način da bude drugačiji. Kako da ga njegovi novi klijenti lakše zapamte. Kako da pruži taj dodatni kvalitet i pogura svoj posao u pravom smeru.\nModeli koji se koriste za pravljenje protetike i nemaju neku vizuelnu privlačnost da bi krasile nečiju kancelariju. Vizit karte danas svi dele i verovatno imate pun novčanik takvih koje su već počele da blede a neke ste i zaboravili da imate.\nFilip je došao na sjajnu ideju da ove dve stvari spoji i poboljša. Stare gipsane modele, koji su se pravili dugo i mukotrpno zamenio je 3D štampanim. Napredak tehnologije mu je u ovome pomogao jer od stomatoloških ordinacija već dobija 3D snimke tako da ne mora da se muči s modelovanjem u softveru. Ovim je dobio izuzetno precizan model vilice sa lepim ravnim linijama i površinama.\nVizit kartu je proširio da se uklopi model vilice, odštampao na 3D štampaču s reljefnim slovima i napravio finu kutiju u koju je sve to spakovao.\nFilipova ideja je jednostavno pomerila granice za milimetar ali je ostvario cilj za kilometar.\nCrtanje je važno jer je to prvi korak u kojem ideja ulazi u stvarnost. Na crtežu ideja dobija svoj izgled i svoje mere. Lakše se sagledava i može da se razmišlja o realnost krajnjeg proizvoda, ili može da se razgovara s modelarom ili štamparom o mogućnostima za izradu. Sve u svemu, lakše je na papiru.\nInicijativa Enable je kreirala prostetičku ruku za decu. To je funkcionalna ruka koja može da skuplja prste na pokret zgloba putem sistema žica. Ovako nešto kompleksno je svakako moralo prvo da se nacrta da bi se utvrdilo kako će zapravo da radi. Prosečan model ima oko 31 deo za štampanje koji treba pravilno da se uklopi da bi proteza radila. Lakše je na papiru pisati i brisati nego u glavi i softveru ili čak štampati iznova.\nKada je ideja na papiru dobila svoj izgled i dimenzije vreme je da se pređe na treći korak, modeliranje.\nModelovanje je potrebno da bi na prvom mestu 3D štampač mogao da vidi predmet koji treba da proizvede. U modelovanju tvoj crtež dobija treću dimenziju i sada još bolje može da se vidi tvoja ideja sa svih strana. Ovo je pravi trenutak da se uoče još neki nedostaci i da se isprave pre nego što ode na 3D štampu. Ako je osoba koja radi modelovanje upoznata s procesom i pripremom za 3D štampu, to spašava od mnogih glavobolja koje vrebaju. Takva osoba može da ti pomogne sugestijama da smanjiš cenu štampe i da dobiješ kvalitetniji proizvod. Naravno, gde je to moguće.\nSada je tvoja ideja oblikovana i sve vidljive greške su otklonjene. Model je spreman za štampu. Tvoj veseli štampar je kalibrisao uređaj i pripremio podlogu. Dolazi veliko finale.\nTvoj prototip je gotov. Sada ideja može da živi!